open-index/open-wikipedia-markdown huggingface dataset:
公共空间

**公共空间**（或），貤翻译成**公众场所**、**公共场所**、**公共地方**、**公众地方**咾啥个，指个是隻任何人侪有权进个地方，比方讲上街沿、公园、公共图书馆咾啥个。

## 外头链接
*A public space   Watch this space on its own time.
老电影咖啡馆

**老电影咖啡馆**是中国上海一座历史建筑，来勒虹口区多伦路123号，高2层，殖民地外廊式建筑。目前来勒箇埭开设老电影咖啡馆。

2013年10月11号，多伦路123号外廊式建筑成为虹口区登记不可移动文物。2015年，伊成为第五批上海市优秀历史建筑，编号HK-J-020-V。

## 参考
惹云桥站

**惹云桥站**是苏州轨道交通6号线搭仔苏州轨道交通7号线个地下岛式车站，来勒中国江苏省苏州市苏州工业园区。6号线站台来勒2024年6月29号启用。

## 参考
地铁站

**地铁站**是城市轨道交通系统（比方讲地铁、轻轨、单轨、捷运、中低速磁悬浮咾啥）个铁路车站。地铁站畀乘客买票、乘车服务，紧急情况下头也好做紧急疏散系统。

## 设施
地铁站来勒地面个出口浪常常会得标有箇家轨道交通系统公司个标识搭仔箇站个概要运营信息。一座地铁站通常会得有多隻出口，一般性好畀行人穿马路用。

路、站厅搭地铁站台當中一般性是用楼梯、隧道或人行天桥、自动扶梯、电梯连起来个。地铁车站来勒设计运营个辰光尽量会得优化乘车流线来减少过度拥挤，有些连接通道会得规定成单向通道，也有设置栏杆隔开人流个。一些地铁站个出口会直接跟周边个建筑物连起来。一些城市个地铁站出于安全原因，会得设置安全检查，有些歌安检区会得帮周边个建筑互认。

地铁站通常有售票搭验票系统。车站分成跟地面连勒一道个非付费区搭仔跟站台连起来个付费区。检票口让持有有效车票个乘客跨越区域走。检票闸门一般性用检测接触式或非接触式票卡个自动闸机 ，一些城市个闸机也有二维码扫描器支持手机移动支付。一些小型地铁系统呒没付费区，工作人员来勒列车车厢里向查票。

大多数国家或地区个相关法规规定，身障人士应改好来勒呒没协助个情况下头使用地铁。多数地铁站有导盲砖、斜坡、电梯、轮椅升降台咾啥个无障碍设施。此外，地铁站对紧急情况个疏散设施也有严格个要求，备用照明、紧急出口搭仔报警系统侪需要安装维护。当列车来勒隧道里向发生事故或者出现袭击事件个辰光，车站也是逃生到地面个必经之路之一。

一些地铁站可能会得提供额外设施，比方讲厕所间、问讯处、自动体外心脏去颤器、电话亭、自动售货机、自动取款机、商铺、快递柜、警察局咾啥个。

地铁站一些区域弗对乘客开放，箇些区域一般性弗是废弃脱或者预留个建筑结构，就是车站里向个运营设施，比方讲车站控制室、值班室、供电设备、储藏室咾啥个。

## 参考
电动步道

**电动步道**（或），貤叫**自动人行道**、**行人传送带**，是一种用传送带个方式运乘客个工具，上升高度比弗丄自动扶梯。
传送带

**传送带**，是传送带系统里向个传动介质，方便大量物事个运输，节约人力搭成本。

## 外头链接

* Wiki on all types of belt conveyors
自动体外除颤器

**自动体外去颤器**（，**AED**）是一种急救设备，方便带勒、操作便当、专门畀现场急救设计、经内置电脑分析确定发病者啊是需要进行电除颤（electric defibrillation），还会得自动电除颤。伊好诊断特定个心律失常，蛮好畀猝死个人急救用。

20世纪60年代中期，北爱尔兰个弗兰克·潘特里奇发明便携式个自动体外除颤器。
永嘉话

**永嘉话**，永嘉县个方言，属于吴语瓯江片，是温州话个一种，跟温州话差弗多又有渠个特色。大致好分成3隻：接近温州话个楠溪江下游分区、有先喉塞音个楠溪江上游分区搭仔端母字部分腭化成舌面音个瓯江沿岸分区。
居民委员会

**居民委员会**，简称**居委会**，貤叫**社区居民委员会**、**社区居委会**，是中国大陆城镇地区个基层群众性自治组织，地位跟农村个村民委员会一样。

## 历史
中国的居民委员会出现勒20世纪50年代，前身是民国时期个保甲制度。

1949年10月23号，浙江省杭州市上城区成立上羊市街居民委员会，一般认为伊是中国大陆头一隻居委会组织，目的是有效管理城镇地区个社会无业人员。

1950年6月1号，上海市正式废除脱保甲制度，确立应该马上建立里弄基层组织，但应该通过民主集中制选举产生个共识。1951年6月14号，上海市民政局正式发出《改变里弄组织形式的通知》，要求各区来勒冬防队个基础上改编出日常福利安全组织里弄居民委员会。1952年7月8号，华东军政委员会发出《关于十万人口以上城市建立居民委员会试行方案（草案）》，要求掌握试行。

90年代之前，居民委员会个范围普遍较小。进入21世纪以後，因为鼓励居民委员会合併组建社区个政策，各地陆续开始居民委员会合併，叫“社区”，人口主要是城镇非农业人口，管理机构是“居民委员会”或者“社区居民委员会”，但是管理范围扩大，职能也有所调整，增加交关社会福利工作，比方讲最低生活保障、社会保障。

## 参考
地面沉降

**地面沉降**（），指个是地面向下头塌下去个垂直地表变形，基准面一般是平均海水面。变形方向跟地壳抬升相反。地面沉降来勒辰光尺度丄分布蛮广个，从几日天到几千年侪有可能。
蘇州話教會羅馬字

**苏州话教会罗马字**是苏州传教协会1891年發佈个《苏州方言字音表》丄个一套苏州言话拉丁化方案。

## 声母

## 韵母

成音节辅音韵母：
m呒、ng吴、r而、ts之、ts'此、dz磁、s司、z士

## 声调
舒声调符体现勒汉字丄：平声字来勒左下角画隻半圈，上声字来勒左上角画隻半圈，去声字来勒右上角画隻半圈。入声用个是罗马字韵尾h。

## 外头链接
*输畀侬《百年吴语罗马字汇编》
陶希圣

**陶希聖**（），大名叫**匯曾**，字**希聖**，筆名**方峻峰**，湖北黄冈人，中华民国政治人物、社会史学家、三民主义理论家、法学家，也是中国社会史学派食货学派嗰开创人，1920年代末掀起中国社会史论战。七七事变以後，伊积极参加低调俱乐部个政治活动，跟咾汪精卫投靠日本人。1939年，陶希聖成为中国国民党（汪精卫政权）中央常务委员会委员兼中央宣傳部長。1940年1月份，因为日本对汪精卫国民政府外交态度严苛，陶希聖同外交官高宗武靠仔青帮逃到英属香港，来勒香港《大公报》公开“汪日密约”，搞出高陶事件。1942年，陶希圣回到重庆，帮蔣介石写《中國之命運》，成为蒋介石个主要文胆。1947年以後，陶希圣当过中国国民党中央宣傳部次長、總統府國策顧問、中國國民黨設計委員會主任咾啥嗰要职。1988年，伊生毛病死勒台北。

## 参考

## 延伸閱讀
* 「行憲」與「戡亂」—陶希聖日記（1947-1953）的觀察與討論
民族學家

**民族學家**，貤叫**文化人類學家**，就是进行民族学研究个专家，研究当代弗同个文化。伊拉用心思理解弗同民族个人个信仰、做事体個規矩、風俗習慣、社會結構、讲言话个方式，搭仔其他別種文化表現。伊拉一般要去做田野調查，搬到要研究個民族里向住上交关辰光，靠觀察、訪問、參與式考察等方法來蒐集資料。

中国出名个民族學家有：费孝通、黄现璠、吴文藻、吴泽霖、方国瑜、李有义、李安宅、杨堃、杨成志。
費孝通

**費孝通**（），字**彝江**，漢人，江苏吴江人，中国社会学家、人类学家、民族学家、社会活动家，中国社会学搭仔人类学嗰一位奠基人，做过第六屆中國人民政治協商會議全國委員會副主席，第七、八屆全國人民代表大會常務委員會副委員長。

## 成就
* 社區研究搭差序格局理論：伊拿自家老家吳江開弦弓村當樣本进行研究，發明仔“差序格局”箇隻理論，拿中國老底子社會里向人搭人之間關系嗰特點講得唻清爽透徹。
* 民族研究搭“中華民族多元壹體格局”理論：伊對中國各個民族嗰社會結構、文化特點，研究得深唻透唻，提出“中華民族多元壹體格局”箇隻理論，對民族團結社會和諧貢獻弗小。
* 文化自覺：伊強調，文化變化嗰辰光，要對自家嗰文化有透透徹徹嗰認識搭理解，跟別樣文化交流嗰辰光，也要保持自家文化嗰獨立性。

## 著作
* Peasant Life in China（1939年，翻译成《江村经济》）
* 《禄村农田》（1943年）
* 
* 《中国绅士》（1945年）
* 《初访美国》（1945年）
* 《内地农村》（1946年）
* 《美国人的性格》（1947年）
* 《生育制度》（1947年）
* 《乡土中国》（1948年）
* 《乡土重建》（1948年）
* 
* 《访美掠影》（1980年）
* Chinese Village Close-up（1983年）
* 《从事社会学五十年》（1983年）
* 《小城镇四记》（1985年）
* 《费孝通社会学论文集》（1985年）
* 《费孝通社会学文集》（1985年）
* Small Towns in China（1986年）
* 《记小城镇及其他》（1986年）
* 《边区开发与社会调查》（1987年）
* 《费孝通民族研究文集》（1988年）
* 《行行重行行》（1989年）
* 《费孝通文集》（1999年）
* 《中华民族多元一体格局》（1989年）
* 《费孝通散文》（1999）
*《费孝通在2003 : 世纪学人遗稿》（2005年）
*《民主•宪法•人权》（2013年）

## 参考

## 外头链接
* 「民國人物小傳」 (三六一)費孝通 . 傳記文學    87:2(總519期)
* 凤凰卫视：腾飞中国-费孝通的冬天与春天（上） 
* 凤凰卫视：腾飞中国-费孝通的冬天与春天（下） 
* 費孝通教授 
* 费孝通简历及著作目录
无锡工艺职业技术学院

**无锡工艺职业技术学院**，是来勒江苏省无锡市宜兴市个一所公办全日制普通专科学堂，来勒宜兴市宜城街道荆邑南路99号。

## 历史
*1933年创办，校名是**江苏省立宜兴陶瓷科职业学校**。
*1958年更名叫**陶都工业大学**。
*1959年调整叫**江苏省宜兴陶瓷工业学校**。
*1985年改名叫**江苏省宜兴轻工业学校（宜兴立信会计学校）**。
*2004年，江苏省政府发布《省政府关于建立无锡城市职业技术学院等8所高等职业学校的通知》：7月份来勒宜兴轻工业学校、江苏广播电视大学宜兴学院个基础丄建立**无锡工艺职业技术学院**，撤销宜兴轻工业学校建制。

## 参考

## 外部链接
* 无锡工艺职业技术学院
无锡工艺职业技术学院持刀伤人事件

2024年11月16号夜到18点半左右，中华人民共和国江苏省宜兴市无锡工艺职业技术学院里向，21岁男子徐加金囥勒草丛里向，无差别持刀袭击学院里向个学生仔。根据警情通报，8人死脱，17人受伤，犯罪嫌疑人当场畀捉牢，並承認犯罪事實。箇是中华人民共和国一周里向通报个第二桩无差别袭击导致多人死脱个事体。

2024年12月17号，无锡市中级人民法院以故意杀人罪判徐加金死刑，剥夺政治权利终身。经最高人民法院核准，徐加金来勒2025年1月20号畀执行死刑。

## 参考
民俗学

**民俗學**是專門研究人類社會里向各種老早流傳下來个風俗習慣、信仰、故事、禮儀啥个文化現象个學問。专门研究分析解释民俗个人就是**民俗學家**。
教育家

**教育家**就是教育浪向嗰高人。伊拉勒教育理論、實踐或管理浪向儕有頂出色嗰成就，對教育事業老有熱情，一心一意想拿教學方法搞好，拿教育質量提上去，想培養出交關人才來。“教育家”弗是啥正經八百嗰學術頭銜，是其他人对教育浪向有出色貢獻嗰人嗰尊敬嗰叫法。要曉得一個人啊是算教育家，主要是看伊對教育事業有啥貢獻搭影響，弗是光看伊有啥學歷或者職稱介简单嗰。

## 外部链接
* 刘道玉：中国应当怎样遴选大学校长
蘇州話拼音方案

**苏州话拼音方案**是邢雯芝《实用苏州话（中英文对照版）》里向用来拼写苏州言话个罗马字方案。

## 声母

gh帮u-韵母相拼简写成w-。

## 韵母

## 声调

按照实际调值标注。

## 參考資料
#
阖闾城遗址

**阖闾城遗址**来勒江苏省常州市武进区搭仔无锡市滨湖区，部分历史学家认为伊是中国历代有争议个春秋时期吴国都城**阖闾城**。

## 遗址现状
1950年代，阖闾城古城墙布局还算完整，高2-3米，後些来因为农业建设搭仔修路而破坏唻邪气严重，现在只挺局部个轮廓搭仔范围。2010年开始，无锡方面着手造隻阖闾城遗址公园，总投资约19.5亿元。必过因为阖闾城遗址四分之三面积来勒常州市武进区，因为经费搭利益等问题，呒没开展全面保护工作。

2014年2月份，阖闾城遗址博物馆来勒遗址边个无锡马山月白湾下造好开放，占地95亩，展览区有得约17000平方米，设有吴文化交流研究中心。博物馆主体建筑由同济大学建筑设计院设计，用“建筑修补山体”个理念，拿1980年代采石头留下来个豁口填脱，建筑跟山体互相融洽。

## 參考資料

## 外部链接
*阖闾城遗址博物馆
上实中心

**上实中心**，貤叫**友邦金融中心**，是来勒上海市虹口区北外滩个一座180m摩天大楼，总用地面积23037.2平方米。2022年12月19号，上海实业控股有限公司发布公告，买方（友邦人寿保险有限公司）作为唯一投标人花仔50.3亿拿上海实森置业90%股权搭仔相关债权收脱，从而获得上海北外滩上实中心项目90%个股权。

## 参考
瓊海市

**瓊海市**是海南个一隻省直轄縣級市，在搭海南个東首，萬泉河个中下游。市人民政府在搭嘉積‫鎭‬興海北路1號。博鰲亞洲論壇个永久會址就在搭瓊海市个博鰲鎭。

## 歷史
瓊海市个前身是樂會市，在搭1930年代是紅軍瓊崖獨立師第三團女子軍特務連（「紅色娘子軍」）主要个活動户荡。在搭瓊海市區裏向有得「紅色娘子軍」个紀念雕像立在許。

1958年12月1号，瓊東、樂會、萬寧三隻縣合併成瓊海縣，建治嘉積鎭‬。因为渠在搭瓊州个東海岸所以謳瓊海，1959年11月，萬寧縣復析出，但瓊海縣一直沿用到乃朝。

1992年11月6号，經過海南省人民政府个同意並上報國務院批准，撤銷瓊海縣，設立瓊海市。

## 行政區劃
瓊海市下底管轄有12個鎮：

嘉積鎮、萬泉鎮、石壁鎮、中原鎮、博鰲鎮、陽江鎮、龍江鎮、潭門鎮、塔洋鎮、長坡鎮、大路鎮、會山鎮搭仔彬村山華僑農場。

## 人口
第七次人口普查數據顯示：琼海市常住人口528238人，其中男性比例52.53%，女性比例47.47%,年齡結構中0-14歲人口18.85%，15-59歲人口佔61.97%，60歲以上人口佔19.18%，其中65歲以上人口佔14.1%。

## 參考文獻

## 外部链接
*
博鳌亚洲论坛

**博鳌亚洲论坛**（），貤叫**亚洲论坛**、**亚洲博鳌论坛**，是25隻亚洲国家搭澳大利亚发起个（2006年增加到28隻），2001年2月27号来勒中國海南省琼海市万泉河入海口个博鳌镇召开大会後宣布成立，有《宣言》、《章程指导原则》等纲领性文件。论坛是非官方、非营利性、定期、定址个国际组织，畀政府、企业、专家学者咾啥个提供一隻讨论经济、社会、环境搭其他相关问题个高层对话平台。海南博鳌是箇隻论坛总部个永久所在地。

## 外头链接
* 博鳌亚洲论坛网
* 博鳌亚洲论坛章程 
* 博鳌亚洲论坛发起历史 
* 博鳌亚洲论坛宣言 
* 博鳌亚洲论坛2008年年会 
* 博鳌亚洲论坛官方新媒体平台
邮电新村

**邮电新村**是中华人民共和国上海市虹口区个一隻小区，东北到幸福村，西到大连新村，东南到四平路，占地6.3公顷，建筑面积6.9平方米，1954年造个，1968年到1984年扩建个。因为是邮电单位筹建个，故咾叫邮电新村。

## 参考
运光新村

**运光新村**是中华人民共和国上海市虹口区东部运光路附近一隻小区，占地面积30公顷，有住宅建筑34幢，名字是从运光路来个，1977年造个。

## 参考
黄浦饭店

**黄浦饭店**是上海市一座历史建筑，来勒虹口区黄浦路106号，贴隔壁是日本领事馆。因为伊外观主要是灰突突个，故咾又叫“灰楼”。1994年，黄浦饭店进仔上海市第二批優秀歷史建築名單。

## 参考
高阳大楼

**高阳大楼**是上海市个历史建筑，来勒虹口区东大名路817号，1915年造个，一开始是南洋兄弟烟草公司总部，占地面积960平方米，总楼面面积3,874平方米，高5层。建筑外墙是灰白颜色各，顶楼有对称个两座塔楼。1994年，高阳大楼进仔上海市第二批優秀歷史建築名單。

## 参考
伸缩缝

**伸缩缝**，貤叫**温度缝**，是为咾避免建筑构件因为热胀冷缩产生温度应力破坏建筑物而预留个缝道。勒大型桥梁、公路、铁轨上通常会得隔开一段距离就设置伸缩缝。

## 外部链接
* Quality Association for Fabric Expansion Joints
西岑站

**西岑站**是上海轨道交通17号线个高架车站，来勒青浦区朱家角镇沪渝高速公路南面、练西公路搭培雅路當中。未来本站亦好换乘示范区线。

本站2021年6月28号开建，2024年11月30好开通使用，是乃朝上海轨道交通系统里向最西端个车站。

箇站开通以後直接采用闸机“常开门”模式。开通以後，17号线拿西岑科创中心连起来哉。

## 结构
西岑站是高架岛式站台，预留向金泽延伸个条件。

### 车站楼层

## 参考
眼眵

**眼眵**，貤叫**眼眵污**、**眼眵屙**、**眼屙**咾啥个，是眼睛个硬皮状分泌物，正常是淡黄颜色稠个液体或者伊凝固以後形成个树脂样物事。眼眵个主要组成是眼板腺个脂性分泌物搭仔眼淚水，还会得有少量脱落个结膜或角膜个上皮组织、吹进眼睛里向个塳尘、局部增殖个微生物、局部洇出来个血浆成分，甚至炎症细胞。
郭沫若多伦路旧居

**郭沫若多伦路旧居**是中国上海市一座历史建筑，来勒虹口区四川北路街道多伦路201弄89号。2004年，郭沫若多伦路旧居成为虹口区文物保护单位。
以色列—黎巴嫩停战协定

2024年11月17号，以色列帮黎巴嫩来勒美国搭法国个调解下头**签订停战协定**，结束以色列帮真主党之间长达14隻号头个战争。箇隻停战协定要求双方来勒签署以後个60天里向暂停敌对交战行为，真主党要撤军撤到利塔尼河以北约40公里以外，以色列军队则会得逐步从黎巴嫩占领区离开。一隻美国领导个五国停战监督小组会得监督停战个实施情况，部署5,000名黎巴嫩士兵来确保双方遵守协定。根据协定，以色列有重启战争个权利。

停战协定达成前，以色列战线进展缓慢，而真主党有领导人哈桑·纳斯鲁拉等交关高级官员畀以色列空袭炸死。

停战协定正式生效以後，以色列国防部长命令以色列国防军阻止真主党成员搭黎巴嫩平民返回黎巴嫩南部，以色列国防部阿拉伯语发言人向黎巴嫩平民发出警告，国防军朝个人开枪，捉脱四個向军队驻扎地点靠近个人。数千隻黎巴嫩家庭弗顾以色列个警告，启程回自家来勒南黎巴嫩个屋里向。停战协定生效一天之後，以色列帮真主黨指責對方違反停火協議。以色列軍方袭击南黎巴嫩个火箭庫搭仔车子。截至2024年12月1号，以色列军队至少违反52次停火协议，袭击平民，死脱好几家头；真主党则拿部队调到利塔尼河南面，向以色列国防军开火。

## 参考
丰镇新村

**丰镇新村**是中华人民共和国上海市虹口区江湾镇街道个一隻小区，来勒场中路南面，丰镇路北面，面积17.8公顷，建筑面积15.84万平方米。1984年，江湾乡镇北大队个三隻生产队个土地畀征收。1985年5月份，丰镇新村正式动工。1993年，丰镇新村基本造好。

## 參考資料
百雀羚

**百雀羚**（）是**上海百雀羚日用化学有限公司**下头一隻护肤品牌子，总部来勒上海，主要生产护肤品、香水咾啥个产品。百雀羚1931年创立勒上海，是中国顶早个国产护肤品品牌，也是中国最出名个化妆品品牌之一。

截止到2023年初，百雀羚品牌有百雀羚草本、三生花、气韵、海之秘、小雀幸、百雀羚男士、蓓丽等各大系列产品，包括凡士林保湿润肤霜、护肤脂等老牌护肤产品。

## 参考

## 外部链接
*上海百雀羚日用化学有限公司官网
虹口大戏院

**虹口大戏院**（）来勒原乍浦路388号，是上海头一家电影院，也是《中国电影史》记录个中国头一家电影院，1908年造个，一开始叫**虹口活动影戏园**，1919年改名叫**虹口大戏院**。1988年，来勒海宁路拓宽工程里向畀拆脱。

## 参考
朱芝松

**朱芝松**（），男，汉族，江苏连云港人，中国共产党党员，中华人民共和国政治人物。曾做过中共上海市委常委，中共上海市浦東新區委員會書記，中国（上海）自由贸易试验区管理委员会主任；中共第二十届中央候补委员，第十三届全国人民代表大会上海地区代表。

2024年11月27号，伊因涉嫌严重违纪违法畀带走接受审查调查。
虹口菜场

**虹口菜场**（），因为伊个地理位置貤叫**三角地菜场**，是上海市最早个菜市场，来勒虹口区三角地一带，也就是塘沽路、汉阳路、峨嵋路三条马路围起来个面积约10亩个三角形地块。

## 历史

### 前身
19世纪末期，上海公共租界工部局来勒苏州河以北个虹口地区开辟多道马路。當中，文监师路（乃朝塘沽路）逐渐由东向西延伸，吴淞路搭密勒路（乃朝峨嵋路）由南向北延伸，汉璧礼路（乃朝汉口路）由西向东延伸，箇四条马路来勒箇埭交汇，形成一块约10亩个三角形地块，大家叫伊“三角地”。一开始呢，英国人来勒箇埭开辟游艺场；必过常常出事体伤人，畀工部局勒令停业。後些来，箇块空置个土地演变成露天菜场。

### 室内菜场个建立

租界当局受到露天菜场个启发，1890年（光绪二十六年）来勒“三角地”搭了隻砖木结构个室内菜场，是上海头一隻菜市场——虹口菜场，俗称“三角地小菜场”。菜场来勒文监师路（乃朝塘沽路）对开方向造仔座小亭子，中部还有天棚，方便采光通风。菜场里向划出一格一格个空间，出租畀卖菜个人摆摊头。租客除开交摊位费，还要纳税、缴管理费。

### 重新改造
1915年，因为生意忒好了，工部局拿伊改造成钢筋混凝土结构个三层建筑，是上海顶大个菜市场，双层楼梯上下——底层主要是蔬菜市场；二层卖鱼肉类副食品、罐头食品搭仔农副产品；三层是各种小吃点心店。卖菜个人国籍则包括中国、日本、俄国咾啥个。相当长个一段辰光里向，三角地菜场一直是上海面积最大，经营品种最全，服务设施到位个室内菜市场，“三角地”成为上海著名地名搭小菜场个代名词。

三角地菜场个经营品种口号是：“蔬菜品种齐，糟、醉、腌、腊、风，青、草、花、白、鲤样样有。”亦有文人来勒《沪江商业市景词》里向箇能描述三角地菜场：“造成西式大楼房，聚作洋场作卖场。蔬果荤腥分位置，双梯上下万人忙。”

### 战争期间
淞沪战争以後，日本势力来勒虹口坐大，来勒三角地小菜场周围一圈，形成了“日本化”街区，人称“小东京”。

太平洋战争爆发以後，日军占领公共租界，菜场畀强行改名为“麦盖岛”（个日文译音）。抗战胜利以後恢復叫“三角地菜场”。

### 中華人民共和國时期
上海戰役以後，伊依然是上海顶大个室内菜场，上海四大菜场第一，一天卖个蔬菜副食品总量好超过40吨。

政府拿小摊贩按行业合併成小组；二楼个花木、竹器等业务划畀有关行业经营，各类荤素副食品摊位搬到底楼去。两楼部分变成办公、生活用房，部分划畀一家玩具厂。三楼改成招待所、学堂搭仔宿舍。

### 改革開放後
三角地菜场来勒1979年、1983年受到中华人民共和国国务院搭中國商務部个表扬，1986年畀评为上海市文明单位，1987年捞着国家五一劳动奖状，1992年畀评为全国先进企业，1993年内贸部认证是“中华老字号”企业。20世纪九十年代后期，三角地菜场畀拆脱，现在箇埭有座40层楼高个宝钢旗下个宝矿国际大厦，底楼还是三角地菜场。

现在有2010年5月11号成立个**上海三角地菜市场经营管理有限公司**，负责虹口区个小菜场。2023年11月份，商务部等5部门公布“中华老字号”复核结果，上海三角地菜场通过复核。

## 参考
泔脚

**泔脚**，貤叫**泔水**、**厨余垃圾**、**厨房垃圾**，湿垃圾个一种，是加工处理以後挺下来个部分喫个，还是喫挺下来个食物残渣个统称。

## 参考
虹口体育馆

**虹口体育馆**来勒中華人民共和國上海市虹口區东体育会路，是爿体育馆，是曲阳新村个配套工程，1991年造好使用。来勒箇埭，曾经举办过1991年9月个立新杯全国击剑冠军甲级赛、1992年精武国际武术邀请赛，1992年国际手球赛等比賽。1993年成為东亚运动会篮球训练馆。2013年10月21号，虹口体育馆改名叫**精武体育馆**。

## 参考
虹口区图书馆

**上海市虹口区图书馆**好分成总馆、乍浦分馆、曲阳分馆组成。总馆2009年6月份开始建设，2010年12月28号正式对外开放，是国家一级图书馆，连续五趟获得“上海市文明单位”称号。

**虹口区图书馆总馆**来勒水电路1412号，建筑面积6784平方米，设计总藏书量30余万册，有阅览座位700多隻，512隻网络信息接收点。馆里向有报刊阅览室、书刊借阅室、电子阅览室、少儿书刊借阅室、音乐图书室、参考阅览室、读者自修室、视障阅览室八隻服务部门。

**乍浦分馆**来勒乍浦路245号，1957年成立，2012年4月份改扩建，建筑面积2931平方米，阅览座位550隻，藏书38.7万册。

**曲阳分馆**来勒曲阳路574号，1987年10月份成立，2007年改扩建以後，建筑面积有得2520平方米，藏书总量近20万册，报刊650多种，阅览座位394隻。

## 外部链接
* 文社图发〔2008〕16号 
* 虹口图书馆
石卵子

**石卵子**，基本上是小石頭，是用勒路面、街道、建築物丄个一種天然个建築材料。有辰光会得拿石卵子帮沙子咾啥个材料混勒一道。
童祥苓

**童祥苓**（），生勒天津，江西南昌市人，著名京剧表演艺术家，工老生演员，“童家班”之一，第一批国家级非物质文化遗产项目京剧代表性传承人。伊师从马连良、周信芳两位大师，唱做全面，戏路宽广。1949年跟咾“童家班”一道进仔上海京剧院。1956年，伊畀特聘成鞍山京剧团主要演员，1957年回到上海京剧院。

1965年，伊凭本事进仔上海京剧院《智取威虎山》剧组演杨子荣，结果因为伊阿姐童芷苓个成分问题帮张春桥吵起来，畀拉去审查。1969年畀清回来出演现代京剧样板电影《智取威虎山》，1970年上映个辰光，凭借演个杨子荣全国有名，但是还是畀请出去哉。

2009年2月份，上海市文化部门拿伊推选为“上海市非物质文化遗产项目代表性传承人”。2024年12月2号，童祥苓来勒上海瑞金医院走脱，享年89岁。

## 参考
虹口大旅社

**虹口大旅社**是上海市虹口区四川北路875-895号/海宁路449号一座建筑，貤叫**虹口大楼**，1927年造好，一开始是一座酒店，有105间房间，有7层楼，建筑面积2631平方米。抗戰个辰光，箇座建築畀炸坏脱。1946年，建筑畀修復。1975年，建築南面加蓋一层楼。1949年以後，虹口大旅社曾是上海第七百貨。1999年，虹口大旅社成为上海市第三批優秀歷史建築。

## 参考
大陆新村

**大陆新村**是来勒上海市虹口区山阴路132弄-192弄个一片新式里弄，来勒山阴路以西、以北，鲁迅公园以东。著名文学家鲁迅曾住勒箇埭。1999年，大陆新村成为第三批上海市优秀历史建筑。

## 参见
* 山阴路历史文化风貌区
* 上海鲁迅故居

## 参考

## 外部链接
* 山阴路历史文化风貌区保护规划
鲁迅公园

**鲁迅公园**好指个是：
* 鲁迅公园（上海），来勒中国上海市虹口区个一座公园，本名虹口公园。
* 鲁迅公园（青岛），来勒中国山东省青岛市市南区个一座公园。
虹口救火会

**虹口救火会**(Hongkew Fire Station)，貤叫**虹口消防站**，俗称**沈家湾救火会**，来勒上海市虹口区吴淞路560号，也就是吴淞路武进路路口东北转角处。伊是上海公共租界工部局火政处来勒1867年造个，1915年改造成现在个规模。救火会由三层砖木结构个专用房子搭高36米个瞭望台组成。租界时期，虹口救火会主要负责公共租界北区个大部分消防任务，是上海乃至中国设置个第二座现代消防站。现在箇只救火会是上海市消防救援总队虹口区消防救援支队虹口消防救援站营区。
上海市消防救援总队

**上海市消防救援总队**，加挂**上海市消防救援局**牌子，是中华人民共和国上海市个消防救援机构，由中华人民共和国应急管理部搭仔上海市人民政府双重领导，承担上海市里向个火灾扑救、抢险救援、消防监督等任务。
上海物业服务热线

**上海物业服务热线**是中华人民共和国上海市个物业维修电话，电话号头是**962121**，2009年7月23号开通，365天24小时运行个。

## 歷史
1980年代，上海市民只好通過服务箱寻求水電維修。1990年代初期，上海市民好用拷机尋求維修。1990年代末期、21世纪初期，房屋应急维修热线（800-820-3418）开通，居民好撥電話尋求維修。

上海市加强住宅小区综合管理三年行动计划（2007-2009）提出後，2009年6月15号，**上海市962121物业服务热线**联网试运行。2009年7月23号，**962121物业服务热线**正式开通。上海市13000多隻小区、700万户家庭好直接打箇隻電話进行報修，上海16隻区房管局、223隻街镇房屋管理机构、1800多家物业服务企业通過箇隻電話提供物業維修服務。

2023年7月10号，上海开通962121热线第三方特约维修服务，上海各区房屋应急维修中心聯合其他商業化维修公司提供屋里部位維修服務，費用自理。

## 参考
寻呼机

**寻呼机**，俗称**BP机**、**拷机**、**传呼机**，是一种有接收简易文字信息功能个个人无线电通讯工具，1990年代邪气流行，全中国传呼机用户突破6546万，排名世界第一。到仔21世纪，伊功能逐步畀手机取代。2007年3月份，中国联通申请停止经营无线传呼服务，标志传呼机来勒中国大陆地区个运营正式结束。

## 参考
曲阳新村

**曲阳新村**是中華人民共和國上海市虹口區东部一隻大型居民社區，是改革开放以後上海造个第一座小区，范围是大连路以北、东体育会路以东、内环以南、密云路以西，面积78公頃，建築面積107萬平方米，从曲陽路来个箇隻名字。曲阳新村采用统一规划，必过分多埭建设，有讲是1980年开始造，1989年造好个；也有讲1979年8月31号动工、1993年造好个。

1983年2月21号，邓小平来勒汪道涵、胡立教等人个陪同下头视察曲阳新村。2007年，时任国家主席胡锦涛帮时任上海市委书记习近平先后来到曲阳新村。2008年2月21号，曲阳新村个曲苑里向造出来一座邓小平铜像。

## 参考资料

## 参见
* 曲阳新村街道
马来人个困境

《**马来人个困境**》是1970年马来西亚政治人物马哈蒂尔·穆罕默德（后来成为总理）编写个著作。箇本书用种族角度分析马来西亚，认为来勒需要解決马来西亚华人企業来勒當地實行个霸权主义个前提下头，应该“扶持马来人”，确立唯一个国语马来语，马来人应该接受政府援助，让马来西亚土著发展起来，提升马来人西亚土著个经济地位。

## 参考
朱屺瞻艺术馆

**朱屺瞻艺术馆**来勒上海市虹口区欧阳路580号，鲁迅公园东北角，是收藏、陈列、研究朱屺瞻个艺术品个公立美术馆。

## 参见

* 朱屺瞻
* 鲁迅公园
智取威虎山

**智取威虎山**是中国来勒文化大革命里向创作展出个一隻京剧剧目，是样板戏、红色经典。
File:1967-01_1967年智取威虎山.jpg|替代=1967年智取威虎山
File:1967-01_1967年智取威虎山5.jpg|替代=1967年智取威虎山
File:1967-01_1967年智取威虎山2.jpg|替代=1967年智取威虎山
File:1967-01_1967年智取威虎山4.jpg|替代=1967年智取威虎山
File:1967-08_1967年_智取威虎山.jpg|替代=1967年 智取威虎山
File:1967-08_1967年_智取威虎山2.jpg|替代=1967年 智取威虎山
File:1967-08_1967年_智取威虎山3.jpg|替代=1967年 智取威虎山


## 外部链接

* 《智取威虎山》京剧剧本
* 第五场《打虎上山》中“迎来春色换人间”（童祥苓）
* N个版本的《智取威虎山》
蓝天下的至爱

**蓝天下的至爱**是中华人民共和国上海市个上海慈善基金会创办个慈善系列活动，1995年头一趟创办，为期10天左右。随後来勒每年过年个辰光侪会得举办一趟。蓝天下的至爱活动召开个辰光，上海市各界会得举办向困难群众捐款个募捐活动。

## 参考资料
汪道涵

**汪道涵**（），本名**汪导淮**，男，安徽嘉山人，中华人民共和国政治人物，中国共产党党员，汪辜会谈个当事人之一，当过第一机械工业部副部长、上海市市长、中共中央顾问委员会委员、海峡两岸关系协会会长。

## 参考

## 相关条目
* 汪辜会谈
* 九二共识
沈尹默旧居

**沈尹默旧居**是中国上海虹口区海伦路504号个一处名人故居。1946年日本侨民畀赶了跑以後，新文化运动先驱、书法家、诗人沈尹默就住勒箇504号里向，一脚到1971年伊走脱。2014年4月4号，沈尹默旧居成为第八批上海市文物保护单位 。

## 参考来源
白崇禧公馆

**白崇禧公馆**是中国上海一座历史建筑，来勒虹口区多伦路210号。伊1920年代造个，本来是广东中山商人唐林生个房子，新古典主义建筑风格，立面有四根宏伟个科林斯柱式柱子。抗战以後曾经是白崇禧将军个公馆，後些来变成海军411医院康复理疗医学中心。2003年，伊畀上海市政府评为第四批上海市优秀历史建筑。

## 参考
狄思威公寓

**狄思威公寓**，现在叫**溧阳大楼**，来勒上海市虹口区四川北路1914号到1932号，1929年造个，有6层楼，占地面积1050平方米，建筑面积5279平方米，是钢筋混凝土结构。公寓箇隻名字是因为伊来勒狄思威路。2005年，狄思威公寓成为上海市第四批优秀历史建筑。

## 参考
木刻讲习所旧址

**木刻讲习所旧址陈列馆**是一個講述鲁迅帮中国木刻版画运动个紀念館，来勒中華人民共和國上海市虹口區长春路319号，二楼乃朝是居委会办公场所。1931年8月17号到22号，鲁迅来勒箇埭举办暑期木刻讲习会。伊邀请内山完造个阿弟内山嘉吉主讲，自家當翻译。参加讲习会个学员有13人。2021年9月25号，场馆对外开放。

## 參考資料
费迪南德·马科斯统治下个菲律宾戒严

1972年9月23号夜里向7点17分，菲律宾独裁总统费迪南德·马科斯发表紧急讲话，宣布全国进入紧急戒严状态。马科斯表示伊箇能做是为咾回应新成立个菲律宾共产党个“共产主义威胁”，搭仔棉兰老岛独立运动（MIM）个宗派“叛乱”。

戒严令来勒1981年1月17号正式解除，必过马科斯来勒畀推翻前一直有几乎所有权力，贪污严重。1986年，马科斯下台，畀赶出菲律宾。政府调查人员发现，宣布戒严让马科斯一家门收仔交关多个黄鱼。根据国际特赦组织、菲律宾关押者工作组箇眼人权监测机构个记录，箇辰光菲律宾政府是出名个乱用人权，专门针对政治对手、学生活动分子、记者、宗教工作者、农民，还有别个一切反对马科斯独裁统治个人。

## 参考
菲律宾戒严

**菲律宾戒严**（）是菲律宾历史上几段辰光，菲律宾国家元首（比方讲总统）会得拿菲律宾武装部队或者伊前身机构派到部分地区。著名个戒严时期包括1972年到1981年独裁总统费迪南德·马科斯执政个辰光颁布个戒严令。
王港（上海）

**王港**，貤叫**王家港**，是乃朝中华人民共和国上海市浦东新区唐镇华东路龙东大道附近个一隻地名，有马路叫**王港老街**，还有一条河浜叫**王家港**。

## 参考
阿卜杜勒·加法尔·巴巴

敦**阿卜杜勒·加法尔·巴巴**（马来语：Abdul Ghafar Baba；），马来西亚政治人物，1986年到1993年是第6任马来西亚副总理。2006年伊因心脏衰竭同肾衰竭死勒吉隆坡，享年81岁。
薛公馆旧址

**薛公馆旧址**来勒中国上海市虹口区四川北路街道多伦路66号。薛公馆是绸缎商薛氏来勒1920年造个，是一幢体量较大个花园住宅，殖民地外廊式风格，青砖砌筑，东边入口门廊是古典主义风格，有一对爱奥尼克柱式。抗日战争个辰光，箇栋建筑变成日军海军武官府驻地。2003年，薛公馆旧址成为虹口区登记弗可移动文物。

## 参考
耶松船厂

原英资**耶松船厂**（），曾经是中国规模顶大个英资工程企业之一，来勒乃朝上海市虹口区东大名路378号，靠近外滩，坐北朝南。伊是1908年造个5层楼红砖建筑，缅甸风格，顶部有绿瓦方形锥顶翘檐塔亭，花岗石贴面。英国人跑路以後，建筑曾经畀北方局、上海远洋运输公司用。1994年，伊成为第二批上海市优秀历史建筑，编号F-Ⅲ-005。

## 参考
瑞康公寓

**瑞康公寓**，老底子叫**瑞泰公寓**，来勒上海市虹口区四川北路18号，是一栋1930年造个历史建筑，外观是装饰风艺术风格。大中国图书局个发行所曾经设勒箇埭。2005年，瑞康公寓成为上海市第五批优秀历史建筑名单。

## 参考
浦光大楼

**浦光大楼**来勒上海市虹口区四川中路595-607号，1907年完工个建筑，外立面是新古典主义风格。伊曾经是中国基督教青年会来勒用，现在是浦光中学勒用。2003年，伊成为上海市优秀历史建筑。

## 参考文献
凉城新村

**凉城新村**是中华人民共和国上海市虹口区北部凉城路附近个大型小区，面积2公顷，建筑面积9.4万平方米。小区嗰名字是从附近个马路凉城路来个。伊是1987年开始造个，一开始是新客站个动迁基地，1992年陆续造出凉城二村、三村、四村。乃朝形成凉城新村街道。

## 参考
潘淑

**潘淑**（吴拼：phae--shu，?－252），三国个辰光吴大帝孙权个皇后，251-252年在位。会稽句章人（㬮朝浙江省宁波人）。江东顶有名个美女。儿子是吴国第二位皇帝孙亮。

## 外部链接
*《三國志•吳書•吳主權潘夫人傳 》
2003年上海地铁4号线董家渡段建设事故

**2003年上海地铁4号线董家渡段建设事故**发生勒2003年7月1号凌晨，来勒造上海轨道交通4号线浦东南路站（工程名，曩朝塘桥站）南浦大桥站区间隧道连接上、下行线个安全联络通道个辰光，因为操作失误导致水搭流沙涌进来，隧道坏脱、周边地区地面沉降，直接经济损失1.5亿元。

## 事故隧道
事故隧道是上海轨道交通4号线浦东南路站到南浦大桥站区间隧道，上行线长2001m，下行线长1987m，江中段440m。区间隧道顶最大埋深37.7m，箇只土层砂性重，容易液化。联络通道来勒上海顶活跃个承压水层，承压水最高水位是地面以下7.58米，最高水头21.7米。隧道中心线水平距离10.984m，隧道最大坡度3.2%，盾构从浦东向浦西推进，发生事故个隧道联络通道用个是冻结法，风井用个是逆作法，事故发生个辰光已经修好哉。

## 事故经过
2003年7月1号凌晨4店多，浦东南路站到南浦大桥站区间一条使用冻结法挖个上、下行隧道联络通道洇出来水，隧道里向个施工人员弗得弗紧急撤离，后些来交关流沙涌进隧道，内外压力失衡导致隧道部分坍脱，地面也随之出现漏斗型沉降。

7月1号上半天6点钟，中山南路847号个8层楼房裙房发生明显变形，墙面开裂，房屋开始笡过来；9点多发生二次突沉，部分坍脱；15点多，以风井为中心，地面沉陷加快，逐步形成沉陷漏斗。坍塌范围扩展到董家渡路、中山南路、外马路、防汛墙，因为报警及时，呒没人伤亡。

7月2号，董家渡外马路段长约30米个防汛墙因为地面沉降，来勒凌晨4:45分左右局部沉陷开裂，市指挥部立时三刻抢堆沙包来堵漏，阿末防汛墙来勒7月3号零点多坍塌。靠近事故现场个廿多层个临江花园大楼也出现沉降，最大累积沉降量达到15.6毫米。到2号夜里向10点钟，官兵来勒黄浦江边、防汛墙漏个地方搭起长160米长、2米多高个“U”字型围堤，基本控制险情；管片损坏程度进一步扩展，并有管片连接螺栓绷断个声音；音像市场笡得唻楼板也断脱哉；文庙泵站发生突沉；临江花苑大厦沉降速率加快，沉降量达12.2毫米，地下室出现裂缝。河床严重扰动、下沉、滑移，近30米防汛墙坍塌，近70米防汛墙结构严重破坏，黄浦江水冲向风井，从风井涌入地下隧道，加剧险情发展。

## 救援工作

7月1号凌晨，武警上海总队接到抢险通知，九支队300名官兵迅速赶到现场展开抢险救灾。

7月2号上半天9点钟，区间隧道浦西联络通道基本封堵完脱，基本解除因险情造成个对整只轨道交通4号线区间隧道个威胁；采取注浆压浆咾啥个技术手段，尽量减少地下流沙个涌动；开始拆脱沉降严重个中山南路847号。

7月2号凌晨，中共中央政治局委员、上海市委书记陈良宇来到中山南路轨道交通4号线事故现场，实地调查、详细询问房屋倒塌、防汛墙险情咾啥个事故情况，来勒现场指挥部召集有关部门领导专家分析事故原因，研究应急处理对策。

7月3号中午，开始加固路面地基，向临江花园大厦大楼个地底下头注浆。

7月3号下半天1：30分，武警围起来个防护堤冷陌生头坍塌，十数位参加抢险个武警战士畀冲到水里向。

7月4号，险情开始平稳，国家建设部部长汪光焘带领国务院专家组急赴上海，对4号线建设工地突发事故抢险工作进行指导。随同来上海个专家组成员有：建设部工程质量安全司副司长徐波，建设部总工程师金德钧，交通部总工程师曹佑安，中国建筑科研院地基专家、工程院院士黄熙龄，中国建筑科研院院长、地基专家、高工王铁宏，中国建筑科研院顾问、总工程师刘金砺，中国建筑科研院地基所所长、教授级高工滕延京，北京城建集团顾问、地铁专家、教授级高工贺长俊。

7月8号，上下行隧道封堵成功，近2公里长个黄浦江上下行越江隧道树起八堵水泥钢筋混凝土墙。

## 事故原因
2003年9月20号，上海市政府公布上海轨道交通4号线工程事故原因、性质、经济损失个最终调查结论，拿事故定性为“造成重大经济损失的工程责任事故”，有三只原因造成事故：
#施工方改变了开挖顺序，来勒挖隧道风井个竖井个辰光应该先挖旁通道，再挖竖井，结果顺序调过来哉，邪气容易坍塌。事故发生个辰光，一只小竖井已经挖好，另外一只也已开挖2米左右。施工单位呒没按规定程序调整施工方案，且调整后个施工方案存在欠缺。
#6月28号，施工用个冷却设备因断电出现故障，温度回升两度多个辰光，技术人员拿情况汇报畀中煤矿山工程有限公司上海分公司项目副经理李柱和，副经理要求继续施工，引发险情。
#6月30号夜里向，施工现场出现流沙，施工单位采取措施，用干冰紧急制冷。专家认为，现在来看箇只措施用场弗大，必过究竟是何里只层面个应急处置出仔问题还弗清爽。
按照官方说法，原因还包括总包单位现场管理失控，监理单位现场监理失职。

## 审判
三人因涉嫌重大事故责任罪畀逮捕，包括：
#北京中煤矿山工程有限公司上海分公司项目副经理李柱和
#上海隧道工程股份有限公司项目经理袁强华
#上海地铁咨询监理科技有限公司总监代表李关强
中煤上海分公司项目经理、地铁监理公司总监、隧道公司项目负责人畀取保候审。上海还对事故相关单位领导追究领导责任：
#上海隧道公司总经理、分管副总经理行政撤职
#上海地铁运营公司总经理行政记大过
#上海城建集团总经理行政记过。

2003年10月16号，中华人民共和国建设部公布《关于上海轨道交通4号线“7·1”重大工程事故的通报》，对部分单位进行资质降级。

## 后续影响

* 上海轨道交通4号线弗得弗推迟到2007年全线开通。
* 上海市建设委员会从7月3号开始，来勒全市范围里向开展为期一只号头个建设工作质量安全检查，检查重点包括深积坑、模板支撑工程等，上海市建委要求对各类安全质量隐患必须限期整改，对严重安全质量问题必须严肃处理。
* 南浦大桥站站厅层个一只浮雕壁画主题就是箇桩事体。

## 参考
刘家昌

**刘家昌**（），中华民国词曲作家、歌手、电影导演搭演员。合作过个人有刘文正、尤雅、甄妮、凤飞飞、林青霞、费玉清、黄莺莺、邓丽君等等。

## 参考


## 外头链接
* 
* 劉家昌 - 財團法人國家電影中心 - 台灣電影數位典藏中心 
* 中文電影資料庫─劉家昌
相变

**相变**，貤叫**物态变化**（），指个是物质来勒外部参数，比方讲温度、压力、磁场个连续变化下头，从一种相（态）变成另一种相（态）个物理变化。
液化

**液化**指个是物质由气态转变成液态个过程，会得放出交关多个热量。单位质量气体液化个辰光放出个热量帮伊个汽化热相等。
叙利亚复兴党政权

**阿拉伯叙利亚共和国**（阿拉伯文：الجمهوريّة العربيّة السّوريّة；法文：La République arabe syrienne；英文：Syrian Arab Republic），一般直接叫做叙利亚，是1963年至2024年间由叙利亚复兴党统治个中东国家，首都大马士革。1970年纠正运动以後由阿萨德家族统治，一脚到2024年12月8号大马士革畀南方作战部搭叙利亚自由军打下来，叙利亚总统巴沙尔·阿萨德乘飞机逃脱，叙利亚总理来勒叙利亚反对派个护送下头走宣布政府重组结束。
上海旅游集散中心

**上海旅游集散中心**是上海市旅游局历史上一只直属事业单位，也是中华人民共和国上海市历史上一只乘客上车点，1998年5月25号成立。，2014年11月份拆分成**上海旅游集散总站**搭仔**上海旅游公共服务中心**。

## 参考
差不多

《**差不多**》是上海美术电影制片厂做个动画短片，1964年拿着法国第十届图尔国际短片电影节青年奖。

## 剧情简介
学射箭个小林，有一天认为自家射箭个本领差弗多哉，弗顾伊老爹个劝说，去森林里向打猎，差眼畀只狼反杀，碰巧小林个老爹及时赶到，小林才幸免于难。

## 参考

## 外部链接
*  豆瓣网 - 《差不多》
宝兴路谒师所

**宝兴路谒师所**，俗称**印度教堂**，是上海老早辰光个一隻锡克教謁師所，来勒迭歇个上海市虹口区东宝兴路326号（近四川北路），1907年到1908年造个。1943年汪精卫政府接管公共租界以后，锡克教教徒陸陸續續回国或者跑到香港去，到1949年减少到200多人，1962年关脱，改造成幼儿园，後首來貤改造成虹口区四川北路街道社区卫生服务中心。

## 歷史
上海開埠後首，有眼錫克敎徒打印度到仔上海，開始辰光聚居拉第歇个廣西北路（伊歇叫錫克路）。同治兩年（1863年）公共租界建立，錫克人搬場虹口去哉。爲仔維護租界治安，租界當局拉光緒九年（1883年）從印度招巡捕搭司閽（看門个），上海个錫克人慢慢較多起來哉。清光緒廿八年（1902年），錫克人要求租界當局畀渠拉造錫克教謁師所（錫克廟），工部局董事會雖則同意仔第个要求，從公共基金裏向撥款3000銀兩買地皮，但是朆實施；到仔光緒三十一年（1905年），工部局董事會認爲造隻謁師所“對上海个印度人好處板板大”，貤好畀渠拉一隻條件合適个戶蕩做禮拜，貤好監視渠拉个一般行咾日常行爲。第二年，租界工部局用脫3396銀兩，拉寶興路買仔1.9畝地皮，貤拉印度僑民裏向籌集仔8000銀兩个建築基金，請公共工程建築師特納（）設計建造。

1907年，謁師所動土。1908年，寶興路謁師所正式使用，是上海頭一隻正式个錫克敎謁師所。開幕儀式丄，英國駐上海總領事霍必澜爵士發表演講，強調區分“好”搭“恘”个錫克人个必要性，前者是對大英帝國忠心耿耿个錫克人，後者是渠眼“搨累前者清爽名聲”个人。伊歇上海个錫克人裏向，反抗英國个民族主義思想也是傳拉許。1915年古鲁那纳克诞辰个辰光，謁師所通過決議，重申所有真正个錫克敎徒全要效忠英國政府，承諾要阻止“恘个上海錫克人”。謁師所也變成功政治意見个中心，有親英派集會，貤有反英派集會。

1909年八月份，巴伊·尼丹·辛格（）討仔一個上海人娘子，渠拉兩家頭拉許謁師所造好个一日實行錫克敎个婚禮儀式，是有記錄个頭一趟錫克教徒搭中國人拉寶興路謁師所个跨国婚姻。

印度巡捕搭司閽專門磕碰咾，租界工部局董事會拉戈登路（迭歇个江宁路）巡捕房壗頭造仔一隻畀巡捕用个謁師所，1916年，戈登路巡捕房新謁師所開放。因爲寶興路謁師所受到个限制比較小，外加對所有人開放，介咾迭𡍲原舊是錫克敎徒搭另外个印度人社羣（比方講信德人）主要个朝拜場所。

司閽間因爲鄉情弗同咾，方言弗同，馬恰（Majha）人搭馬爾瓦（Malwa）人磕碰弗停。1926年8月，因为锡克教谒师所新任工作委员会秘书一直朆入职，两帮人打相打哉，英國領事命令關脫謁師所，後首來一總个錫克敎徒保證“謁師所只用拉宗教目的，再弗會得打相打”，總算拉11月9號古鲁那纳克诞辰个辰光重新開放。後首來拉馬霍路搭舟山路貤造仔兩隻小个謁師所。

太平洋戰爭爆發之後，日本人佔領租界，到1943年，汪精衛政府接管租界，交關印度人無得仔生活，有眼人回到印度去，有眼人轉業去卖奶製品。第二次国共内战个辰光，牧場經營也弗景氣，益发多个印度僑民回國去哉。1949年5月份，解放軍佔領上海，到中華人民共和國成立，上海只挺兩百來个印度僑民。1956年，上海市人民政府資助印度僑民到香港去尋飯喫，留拉上海个弗到廿個人。1962年10月份，市政府再次資助印度僑民去香港，寶興路謁師所關脫。謁師所先是改成幼儿园，後首來一樓是虹口区四川北路街道社区卫生服务中心，樓丄向蹲人。

2003年，**印度锡克教堂旧址**成为虹口区登记不可移动文物，迭歇也拉上海市不可移动文物名单裏向。

## 建築

謁師所有兩層樓，是用紅磚搭仔人造石頭砌个，屋頂丄鋪油毛氈搭仔波形鐵皮。樓上樓下分開，要走十九級踏步个胡梯再好到兩樓。一樓是15米長，9米闊个會議室，也當喫飯間，南面有得兩隻小接待室。樓丄是謁師所，圓拱屋頂，南面有四隻小房間畀佈道師生活起居。謁師所裏向簡單樸素，無得繪像搭另外个裝飾品，只有當中用繩子隔出方形祭臺，佈道師坐拉當中，一面搖鈴，一面讀《元經》，敎徒坐拉四遭，聽佈道師誦經。禮拜結束以後，敎徒一淘到會議室喫中飯，喫好飯搉事體，搉定以後散會。

## 参考資料

## 外部鏈接
* 夜读北外滩东宝兴路上的印度教堂，上海市虹口区人民政府
* Tears and Toil: The History of Shanghai Sikh Gurdwaras
钱乃荣式上海话拼音方案

**钱乃荣式上海话拼音方案**是钱乃荣来勒汉语拼音基础上设计出来个，适应中国人习惯个上海闲话拼音方案。2006年“首届国际上海方言学术研讨会”集体审定後，叫“上海话拼音方案”第一式，钱乃荣编个《上海话大词典》（拼音输入版）、《沪语盘点——上海话文化》、《新上海人学说上海话》用箇只拉丁化方案。

拼写规则是：浊音声母加h表示，入声韵母加k表示，ø韵母用oe表示，ɛ韵母用e（或者ai）表示，/ɿ/用y表示，ŋ声母用ng表示，其余侪按照汉语拼音习惯拼写。口诀是：浊音h短音k，安打oe来埃打e，字改y额为ng，其余都同普通话。

## 拼法
### 声母

上海话一共有26只声母。

下头17只声母帮汉语拼音用同一只字母：

下头5只声母普通言话里向呒没，必过有英语读音相同个浊辅音声母：

下头3只声母也是浊辅音声母：

阿末一只是后鼻音，也摆进声母里向来：

### 韵母

下头是基础韵母，共22只：

*上表里向，加粗黑体字个9只韵母与汉语拼音读音相同。
*上海闲话“y”韵搭“i”韵个区别是分尖团音，比方讲沪剧里向个尖音“死si34”帮现在个团音“死xi34”弗一样，“死si34”帮“四sy34”发音也弗一样。
*上海闲话“e”韵帮普通言话个“耶ye”、“约yue”里向个“e”读音一样。
*上海闲话“ao”韵帮英语里向“saw”个“aw”读音一样。
*上海闲话“ou”韵帮普通言话个“饿”读音一样。
*上海闲话个“an”、“ang”个鼻音[a]帮元音[ɑ]同时发出，故咾帮普通言话个鼻音弗一样。
*“iou、uen”两只韵母，帮声母拼个辰光写成“iu、un”，帮普通话拼音处理一样。
*k结尾个侪是入声韵（声门塞音）。“ak”读“阿”个短促音。“ek”读英语弗定冠词“a”个发音。“ok”读英文“book”个“oo”发音。“ik”读英语“is”、“it”里向“i”个发音。

高头22只基础韵侪好单独做韵母，i、u又好做介音。介音好跟下头箇些韵合成下头箇些韵母：

*i: ia、ie、iao、iou、ian、in、iang、iong，假使前头呒没声母（零声母），写成yi，ya、yao、you、yan、yin、yong、yik、yak、yuik
*u: ua、ue、uoe、uang、uen、uak、uek，假使零声母，写成wu、wa、we、wan、wang、wen、wak、wek
*yu: yun、yuik，假使帮声母相拼，除开声母“n”、“l”，侪好省去“y”，只写“u”。如：“ju”，“qu”，“jhoue”

高头“i、u、yu”开头箇字，有部分读浊音箇零声母，拼写箇辰光就来勒第二字母箇位置加上“h”来区别读清音箇零声母。例如：

*yi，yhi；yao，yhao；wu，whu；wang，whang；yu，yhu；yuoe，yhuoe；

其他浊个零声母字，侪用“hh”表示声母。例如：
*ao，hhao；ou，hhou；a，hha；e，hhe；oe，hhoe；

注意：箇些零声母加“hh”，读箇辰光原本第一个字字韵浊化，比方讲“hhao”拿“a”浊化朗读。当声母存在，声母是“h”浊化个辰光，标法虽然也是“hh”开头，必过读法是浊化个“h”音，比方讲“盒hhak”拿“h”浊读。

## 声调

### 标法
箇只方案用个是五度标记法，分成5只声调，1度最低，5度最高。

下头用di音示例：

1.第一声阴平。以52表示。低：di52

2.第二声阴去。以34表示。底：di34

3.第三声阳去。以23表示。地：dhi23

4.第四声阴入。以5表示。跌：dik5

5.第五声阳入。以12表示。蝶：dhik12

#### 简便标法
为咾简便，也有好完全弗标数字判断出所有词条个声调或连读变调个方法：凡是声母第二字母是h、声母是鼻音、边音m、n、ng、l个（第1条件），侪是阳声；韵尾有k个（第2条件），侪是入声。箇就好直接区分阴去、阳去、阴入、阳入四只声调。阴平声调箇单字调帮阴平开头个连读调,就直接来勒开头加一只符号“ ’”来标示帮阴去声调个区别。

### 连续变调
上海话发音有连续变调个现象。箇只现象来勒多字组合个辰光发生，搭其他吴语地区勿一样，是“前字调形决定连调调形”。调个变化根据字组首字个本调，遵循下头箇只具体规律（A、B表示两式侪有用个）：

除开连续变调规律，有只例外：否定词“勿”/“弗”开头个三字组词语，勿读阳入开头个“1+22+23”连续调式，而是读成阴入开头个“3+55+21”调式，还有一些四字组“勿”字开头个词语只好读A式。箇些情况下头好用字母v替换fh，箇末“勿fhek12”变成“勿vek5”，“勿开心”就好写成功“vek3 ke55 xin21”。

## 拼写举例

*一：yik5   
*一级：yik3&nbsp;jik4   
*一末生：yik3&nbsp;mek5&nbsp;seng21   
*一天世界：yik3&nbsp;ti55&nbsp;sy33&nbsp;ga21    
*一本三正经：yik3&nbsp;ben55&nbsp;se33&nbsp;zen33&nbsp;jin21


侬 &nbsp;&nbsp;&nbsp;&nbsp;&nbsp;&nbsp;&nbsp;上海闲话&nbsp;&nbsp;&nbsp;&nbsp;&nbsp;&nbsp; 讲得来𠲎？

Nong23 &nbsp;&nbsp;&nbsp;shang22he55hhe33hho21 &nbsp;&nbsp;&nbsp;gang33dek5le33fha21？


上海闲话&nbsp;&nbsp;&nbsp;&nbsp;&nbsp;我&nbsp;&nbsp;&nbsp;&nbsp;&nbsp;听是&nbsp;&nbsp;&nbsp;&nbsp;&nbsp;听得懂&nbsp;&nbsp;&nbsp;&nbsp;&nbsp;一眼眼，&nbsp;&nbsp;&nbsp;&nbsp;&nbsp;讲&nbsp;&nbsp;&nbsp;&nbsp;&nbsp;讲勿来个。

Shang22he55hhe33hho21&nbsp;&nbsp;&nbsp;&nbsp;ngu23&nbsp;&nbsp;&nbsp;&nbsp;tin55shy21&nbsp;&nbsp;&nbsp;tin55dek3dong21&nbsp;&nbsp; yik3nge55nge21，&nbsp;&nbsp;gang23&nbsp;&nbsp;&nbsp;&nbsp;gang22fhek55le33ghek21.

## 参考文献

* 《新上海人学说上海话》（上海大学出版社 2013年）
* 《上海话大词典（拼音输入版）》（上海辞书出版社 2008年）
吴语音韵罗马字

**吴语音韵罗马字**是赵元任1928年来勒《现代吴语的研究》里向提出个吴语拉丁化方法。 

## 声母

## 韵母

## 声调

平声呒没标记，上声字主元音双写，去声字尾加h，入声用入声韵尾q标记。

## 参考文献

* 输畀侬：《百年吴语罗马字汇编》
教会杭州话罗马字

**教会杭州话罗马字**是杭州话语个一种拼音方案，最早出现勒一本叫《杭州方言发音表》()个小簿子里向，1902年由英国圣公会差会来勒绍兴府出版。

## 拼写

### 声母

### 韵母

## 备注
恒丰里

**恒丰里**是中华人民共和国上海市虹口区山阴路个一条弄堂，1905年造个。弄堂里向个建筑主要是三层楼个石库门。中共上海区委就来勒上海工人武装起义个辰光拿恒丰里当成军事指挥部联络点。1946年，郭沫若创办个群益书店搬到恒丰里，同年郭沫若帮于立群也短暂住勒恒丰里。此外中共中央党校、中共江苏省委机关也曾先后设立勒箇埭。2005年，恒丰里进仔第四批上海市优秀历史建筑。2020年8月份，恒丰里開啟修繕工作。

## 参考
曾培炎

**曾培炎**（），生勒中华民国浙江绍兴，中华人民共和国政治人物，中国共产党前领导人。清华大学无线电专业毕业，研究员级高级工程师。1962年9月参加工作，1978年9月加入中国共产党。曾做过电子工业部、国家计划委员会个副职负责人、中共中央财经领导小组副秘书长。1998年升任国家计划委员会主任，2003年升任负责经济个国务院副总理。2007年中共十七大以后，曾培炎卸任中共中央政治局委员，第二年3月份卸任国务院副总理。随后退休。

## 参考
苏嘉铁路

**苏嘉铁路**是老底子一条连接中国江苏省苏州市搭浙江省嘉兴市个铁路，全长74.44千米，是标准轨单线铁路，1935年动工，1936年造好，1937年畀日本人占领，1944年畀日本人拆脱，仅存在仔八年。

## 纪念
浙江省嘉兴市秀洲区王江泾镇现在有苏嘉铁路遗址公园，遗址公园边浪有重新造个王江泾站候车室。

## 相关条目
*通苏嘉甬铁路
*苏嘉铁路75号日军炮楼（江苏省文物保护单位）
*苏嘉铁路桥墩（苏州市文物保护单位）

## 参考
金山卫镇

**金山卫镇**来勒上海市西南金山区杭州湾北岸，地势平坦，面积54.93平方公里，户籍人口4.80万人（2008年）。

明洪武十九年（1386年），太祖朱元璋命信国公汤和来勒海边造城，调兵驻防，置卫屯军，就来勒箇埭造仔金山卫城，名字是从海里向个大、小金山来个，现在还有城墙遗址。

## 行政区划
金山卫镇下头有得箇些居委会搭村委会：

西门居委会、钱圩居委会、东门居委会、南门居委会、北门居委会、金康居委会、海帆居委会、东平居委会、八一村村委会、八二村村委会、永久村村委会、永联村村委会、横浦村村委会、卫通村村委会、农建村村委会、金卫村村委会、卫城村村委会、塔港村村委会、横召村村委会、星火村村委会、八字村村委会、张桥村村委会

## 参考

## 外部链接
*
金山卫城墙

**金山卫城墙**，来勒中国上海市金山区，明洪武十九年（公元1386年）造个，1933年以后逐渐坏脱。2004年-2005年,金山区政府对城墙遗址进行修缮，复建金山卫南门。

金山卫城墙周长12里75丈，设有四座城门，分别是镇溟门（南门）、拱宸门（北门）、瞻阳门（东门）、迎仙门（西门）。

## 历史

明洪武十九年（公元1386年），明政府命汤和等人来勒小官镇筑城设卫，伊个辰光是土城。永乐十五年（1417年），城墙改成砖结构。成化三年（1467年），改成石砌结构。1933年，江苏省政府下令拆卖城砖，城墙遭到破坏。抗战个辰光，日本人从箇埭登陆，城墙畀炮轰坏脱。1970年代，造金山石化厂，掘脱弗少城土。80年代，城墙基本无脱。
教会罗马字

**教会罗马字**，指个是鸦片战争以后西方国家来华传教士制订推行个各种罗马字母（拉丁字母）拼音方案。教会罗马字最早来勒马六甲出现，是1832年由麦都思制订个漳州话漳浦音罗马字。箇以后陆续出现福州话、宁波话、潮州话、海南话、辰州话、莆田话、客家话、上海话、台州话、建瓯话、温州话、官话（北京话）等方言罗马字。
多伦路215号住宅

**多伦路215号住宅**来勒中国上海虹口区多伦路215号，是一座混合多种建筑风格个花园住宅，由广东商人李观森来勒1924年造个。南京维新政府行政院长梁鸿志曾住勒箇埭，後來又成為上海纺织工业局老干部活动室。1999年成为第三批上海市优秀历史建筑，编号F-Ⅲ-10。2006年，虹口区曾来勒多伦路215号二楼建立186平方米个中共四大史料陈列馆，后来搬到四川北路公园成为中共四大纪念馆。
## 参考
广东大戏院

**广东大戏院**是来勒上海市虹口区四川北路1552号个一座建筑，1928年造个。1931年开幕以后，广东大戏院更名叫**虹口中华大戏院**，抗日战争后改名叫**虹光大戏院**，放电影演戏。1951年，虹光大戏院畀接管，改成华东公安部队大礼堂，第二年改名群众电影院。

## 参考
贡布（登山运动员）

**贡布**（），本名**贡布多吉**（），藏族，西藏昂仁县（后划畀聂拉木县）琐作溪卡嘎琼村人，中国登山家。1960年5月25号凌晨，突击队长王富洲跟贡布、屈银华一道头一趟从北坡登上世界最高峰珠穆朗玛峰。2024年12月5号，伊因为生毛病来勒成都走脱。

## 参考
1960年中国珠穆朗玛峰远征

**1960年中國珠穆朗瑪峰遠征**是人类头一趟从珠峰北坡攀登成功个一次遠征，也是中国人头一趟登顶珠穆朗玛峰。遠征成员是王富洲、贡布、屈银华，来勒1960年5月25号4点20分成功登顶。

## 参考
光污染

**光污染**（），指个是人类过度使用照明系统产生个问题，顶明显个影响是城市夜里向望弗着星星，畀楼房个灯光遮没脱哉。受光害影响严重个国家主要是发达国家。
拉摩斯公寓

**拉摩斯公寓**（Ramos Ramous Apartment）来勒中国上海虹口区四川北路2079—2099号，是一座1928年由英国人拉摩斯造个历史建筑，是一幢中档公寓，建筑面积5675平方米。1949年以后，拉摩斯公寓改名叫**北川公寓**。

2004年，拉摩斯公寓成为虹口区文物保护单位。2005年，拉摩斯公寓成为第四批上海市优秀历史建筑。。

## 参考来源
宁波话教会罗马字

**宁波话教会罗马字**是睦里逊（MORRISON）1876年个辰光创造个用拉丁字母形式标记宁波言话个拼音系统。

## 声母
 

## 韵母

*成音节辅音韵母：m姆 ng鱼 r耳 m ̆无 ts兹 ts'此 dz慈 s四 z是
中共四大纪念馆

**中共四大纪念馆**来勒上海市虹口区四川北路1468号，来勒四川北路公园里向，建筑面积3180平方米，包括序厅、主展厅、影视厅、副展厅，展览面积约1500平方米，是上海市文物保护单位。

## 历史
中共四大会址来勒虹口区东宝兴路254弄28支弄8号（和平坊），是一幢石库门里弄住宅，1932年一二八事变个辰光畀轰炸脱哉。1987年，上海市政府公布中共四大遗址是上海市革命纪念地，1995年来勒遗址浪勒石刻字纪念。

2006年，虹口区政府曾来勒多伦路215号住宅二楼建立了中共四大史料陈列馆，面积186平方米。2011年，虹口区选址四川北路1468号，筹建中共四大纪念馆，2012年9月7号正式开馆。纪念馆采用石库门造型，是建国前国内召开个6次代表大会里向阿末一只建立个正式纪念馆。2021年5月31号，中共四大纪念馆重新開館。2021年6月9号，中共四大纪念馆作为中国共产党一大·二大·四大纪念馆景区个一部分成为国家5A级旅游景区。

## 参考
孔祥熙公馆（虹口）

**孔祥熙公馆**，貤叫**多伦路250号住宅**，来勒上海虹口区多伦路250号，1924年造个，建筑面积637平方米。建筑装饰呈现伊斯兰风格，沿街立面是弧形个。伊本来是日本海军陆战队司令部总司令个房子。抗战胜利以后，伊作为敌产畀没收，变成胡宗南个西安绥靖公署驻上海办事处，後些来变成孔祥熙帮宋霭龄夫妇来勒上海个四幢房子之一。

1989年9月25号，多伦路250号住宅成为第五批上海市文物保护单位。1993年，伊成为第一批上海市优秀历史建筑，编号54。

## 参考
PCL2

**Plain Craft Launcher 2**（**PCL2**）是Plain Craft Launcher系列第2代弗完全开源个 Minecraft：Java Edition 第三方启动器，有商业性质。2018年8月8号，头一只内测版本Dev 0.0.0发布。2020年5月10日，头一只公开预览版（正式版（Release））发布。
温州话罗马字

**温州话罗马字**由传教士苏慧廉（W. E. Soothill）、汤壁垣、任铭东设计个，用来表示温州话。

## 声母

## 韵母

## 声调
用上标1表示上声，2表示去声，后加h表示入声，平声弗标注。

## 參考
*游汝杰《西洋传教士汉语方言学著作书目考述》
*郑张尚芳《温州方言志》

## 外部链接
* 游汝杰:百年后温州人说什么话？
通字方案

**通字方案**（英语：General Chinese）是赵元任设计个一套书写白话文搭文言文个汉字搭拼音方案。

**通字**是以官话、吴语、粤语、闽语为基础，从常用汉字里向选取2085字，用来写白话文、文言文。通字还分成通字汉字搭仔相配套个通字罗马字。**通字罗马字**反映个方言特征有：吴语个声母，官话个元音、粤语个韵尾，吴、粤、闽、官个四声，搭仔闽语古舌上音知彻澄三母读塞音个特点。

## 外部链接
*赵元任先生之《通字方案》（部分）-语音学-北大中文论坛
互联网上，没人晓得侬是只狗

**互联网上，没人晓得侬是只狗**（）是一句互联网浪个常用语，因为《纽约客》1993年7月5号刊登个一则由创作个漫画标题而流行起来。漫画里向有两只狗：一条坐勒计算机前只凳丄，帮坐勒地板高头个另一条狗讲出漫画个标题：“互联网上，没人晓得侬是只狗”。

## 参考

## 外部链接
* The New Yorker Cartoon Bank online 
* Nobody Knows I'm a Dog production
中华艺术大学宿舍旧址

**中华艺术大学学生宿舍**来勒中国上海市虹口区多伦路145号，1920年造个，是三层楼西式花园住宅，建筑面积550平方米，殖民地外廊式建筑风格。1989年成立左联纪念馆。
上海音乐谷

**上海音乐谷**是中华人民共和国上海市虹口区一座音乐产业基地，国家3A级旅游景区，面积28万平方米，来勒海伦路、溧阳路、四平路、周家嘴路当中，虹口港、俞泾浦、沙泾港经过箇埭。上海音乐谷里向有1933老场坊、1913老洋行、哈尔滨大楼等8只历史建筑搭仔国家音乐产业基地、半岛湾时尚文化创意产业园、1930鑫鑫创意园、SNH48星梦剧院、三角地艺术园、音乐谷游客接待中心咾啥音乐产业相关场所。
上海科学节能展示馆

**上海科学节能展示馆**来勒中華人民共和國上海市虹口区花园坊节能环保产业园里向，占地3450平方米，2009年12月26号开馆，位于。前生是2006年来勒制造局路27号个上海科学节能展示厅，因为世博会个关系搬到箇埭来。

## 外部链接
* 参观上海科学节能展示馆有感
* 上海市节能网
* 上海市科学界能展示馆
上海北外滩中心

**上海北外滩中心**是上海市虹口区一座来勒造个480m高个摩天楼，2023年3月24号开造个。 建筑主体103层，当中地上99层，地下4层，造好以后会得变成浦西顶高个建筑物。

## 参考
控江新村

**控江新村**是中華人民共和國上海市杨浦区一個工人新村，主要来勒控江路以北个营口路搭仔黄兴路当中。占地51.7公顷，建筑面積45万平方米。控江新村个名字是从控江路来个。

1952年，控江一村、二村開造，一开始侪是两层楼个砖木结构。1953年到1981年，陸續修建控江三村到七村。

## 參考資料
日本海军特别陆战队司令部旧址

**日本海军特别陆战队司令部旧址**来勒中华人民共和国上海市虹口区东江湾路1号，曾经是日本海军特别陆战队个司令部，面积约6130平方米，里向又办公楼、仓库搭仔2200平方米个操场。伊1924年造个，1945年，日本输脱第二次世界大战，箇栋楼畀国民政府接收，先后成为淞沪警备司令部搭仔上海港口司令部所在地。中国人民解放军占领上海以后，变成中国人民解放军个用地。

## 参考
上海鲁迅故居

**上海鲁迅故居**来勒现在上海市虹口区山阴路132弄9号（大陆新村1弄9号）一栋三层楼个楼房，由上海鲁迅纪念馆维护。一楼是鲁迅屋里个客堂间搭餐房，两楼是鲁迅书房，鲁迅夫妇卧室，客房，三楼是伊儿子周海婴个卧室。

## 历史
1933年4月份，日侨内山完造用上海内山书店职员个名义帮鲁迅租下箇只房子。鲁迅从1933年4月11号开始一直住勒箇埭，一脚到1936年10月19号伊走脱。
 
1959年5月26号，上海市人民委员会公布第一批上海市文物保护单位，鲁迅故居就来勒里向。1977年，伊又进仔重新公布个名单里向。

## 参考

## 参见
* 山阴路历史文化风貌区
* 大陆新村
上海自来水公司

**上海自來水公司**（The Shanghai Waterworks Company），是清朝搭中華民國時期上海一家英国资本供水公司，1880年11月2号来勒伦敦注册，1883年8月1号开始供水。

## 參见
* 杨树浦水厂
* 英商自来水公司大楼

## 參考
工部局

**工部局**（**Municipal Council**，意思是“市議会”），是近代中国租界个一种地方自治市政机构，也是租界个最高议政行政机关。

## 名字个来源
“工部局”箇只中文名字对应个是**Board of Works**或**Works Board**，因为19世纪个自治市政机构主要负责城市个公共工程建设，帮中国工部职权差弗多，故咾叫箇只名字。

## 主要个工部局
### 上海公共租界工部局

### 天津英租界工部局

### 天津法租界工部局

### 天津德租界工部局

## 参见
* 租界
* 市政厅
* 公董局
凤凰山

**凤凰山**是中国常见地名，好指个是：

;山名
* 凤凰山（香港），是香港第二高个山。
** **[[台风凤凰]]**，香港提供个一個热带风暴个名字
* 凤凰山（上海），是上海市松江區个山，因为长唻赛过一隻飞个凤凰而叫箇个名字。
* 凤凰山（深圳），是廣東省深圳市宝安区珠江口東岸个一座低矮个山。
* 凤凰山（杭州），来勒杭州市上城區，因「形若飛鳳，撲天接地」而叫箇只名字。
* 凤凰山（朝阳市），来勒遼寧省朝陽市个山，勒清朝初期改名叫凤凰山。
* 凤凰山（潮州），来勒廣東省潮州市潮安縣搭梅州市豐順縣交界，是潮州市第一高峰。
*凤凰山（天河區），来勒廣東省廣州市天河區龍洞地區。
*凤凰山（江門市），来勒廣東省江門市蓬江區環市街道。
* 凤凰山（南投縣），是台灣阿里山山脈一座山，来勒南投縣鹿谷鄉境內。
* 凤凰山（鳳城市），是遼寧省鳳城市个山，属于长白山余脉，老底子叫“乌骨山”。
* 凤凰山（成都市），来勒成都市金牛区个山。
* 凤凰山（高雄市），是台灣鳳山丘陵北端个丘岳，来勒高雄市鳳山區東側。

;其它
* 凤凰山街道，多只中国大陆乡级行政区划
* 凤凰山（马来西亚），马来西亚一只華人黑帮，是洪门分裂出來个一個支派。
王港河

**王港河**，来勒中華人民共和國江苏省大丰区中南部，古代叫伊**小海灶河**，西起大丰区西南草堰镇北串场河东岸，东北流经小海镇、南阳镇，到王港新闸进黄海。全长44公里，流域面积498平方公里。
卡特尔

**卡特尔**（；），貤叫**垄断联盟**、**垄断利益集团**、**企业联合**、**同业联盟**、**行业联合会**咾啥个，是一种垄断集团，容易发生勒少数资源畀几家企业完全掌握个情况下头。为咾避免过度竞争导致个整体利益下跌，一系列生产类似产品个企业通过某些协议或规定甚至共识组成联盟，控制产品个产量搭价钿。

## 参考

## 参见
*辛迪加
*托拉斯
*康采恩
*垄断
*市场失灵
12分钟跑

**12分钟跑**，貤叫**库珀试验**，是来勒1968年为美国军方设计个一项体适能测试。因为伊测试个目的是来勒12分钟里向尽可能地跑唻远，故咾叫“12分钟跑”。库珀还提供了测试个替代版本，测量1.5英里跑步个用时。结果帮测试人员跑步个距离、年龄、性别咾啥侪有关系。

## 结果
12分钟跑个结果是下头箇能个：

## 参考
上海赛艇公开赛

**上海赛艇公开赛**，简称“**上艇**”，是中华人民共和国上海市2021年开始每年10月份来勒苏州河举办个赛艇比赛。

## 赛道

上海赛艇公开赛来勒苏州河水面上举办。4.2公里项目个起点是普济路桥附近个静安国际中心水域，500米项目起点是河南路桥，终点侪是乍浦路桥帮外白渡桥当中个水域。

## 参考资料

## 外部链接
* 官方网站
凤凰山（上海）

**凤凰山**，来勒上海市松江区西北面，是“松郡九峰”之一。因为伊是十字形个，长唻赛过只飞个凤凰，故咾叫箇名字。海拔51.1米，面积0.267平方千米。陆玩、赵友同、张弼等古人埋勒箇座山里向，山脚还有徐阶个别业凤凰山庄。

## 参考
龙华街道（上海市）

**龙华街道**是中国上海市徐汇区下头一只街道，面积6.53平方公里，户籍人口5.38万人（2020年）。2000年12月（也有讲2001年2月个），龙华镇撤销，设立龙华街道。

## 行政区划
龙华街道下头有箇些居委会：
龙水路居委会、周家湾居委会、龙华新村居委会、上缝新村居委会、俞家湾第二居委会、俞家湾第一居委会、龙南三、四村居委会、龙南七村居委会、丰谷路居委会、丰谷路第三居委会、东蔡居委会、龙南第一居委会、龙南第五居委会、龙南第六居委会、俞家湾第三居委会、机场新村居委会、狮城花苑居委会、云锦路居委会、滨江居委会、民苑居委会、华容路居委会、汇龙居委会、盛大花园第一居委会、强生花苑居委会、樟树苑居委会、宛南居委会。

## 主要建筑
* 龙华寺
* 原龙华机场候机楼
* 东航小区
* 西岸艺术中心
* 龙华烈士陵园
* 龙华塔

## 参考

## 外部链接
* 徐汇区政府网站
2024年国际象棋世界冠军赛

**2024年国际象棋世界冠军赛**是争夺2024年国际象棋世界冠军头衔个比赛，2024年11月25号到12月13号来勒新加坡举办，对阵双方分別是2023年国际象棋世界冠军赛冠军丁立人搭仔挑战者多马拉朱·古凯什。比赛采用14局制，假使打平要加赛决胜。

阿末，18岁个多马拉朱·古凯什以7.5:6.5赢仔卫冕冠军丁立人，成为第18位国际象棋世界冠军，也是顶年轻个世界冠军。

## 参考文献
MementoMori

《**MementoMori**》（）是Bank of Innovation开发个角色扮演游戏，2022年10月18号来勒App Store、Google Play搭仔DMM GAMES丄上线。游戏设计参考中世纪个猎巫运动，讲述一名同情魔女个领主，带领魔女去拯救世界个故事。

## 外部链接
*
衡山公园

**衡山公园**来勒中国上海市徐汇区广元路、衡山路、宛平路口，面积1.19万平方米（也有讲1.49万平方米），是免费公园。一开始，箇只公园是1926年法租界公董局造个，叫“贝当花园”，1943年改成现在箇只名字。1965年，为咾造地铁1号线，公园关脱，来勒地底下头试挖地铁隧道。1987年，公园整修结束，恢复开放，1991年又来勒公园里向造了只沈钧儒个铜像。公园里向个绿化基本保持原先个布局，三株百年香樟，两株来勒大门西面，一株来勒园东面树丛里向。公园中央有上千平方米个大草坪，乔木、草坪、灌木、花卉组成各色景观。

## 参考
五度标记法

**五度标记法**（five level tone mark），貤叫**五度制调值标记法**，是赵元任1920年代发明个一种记录语言调值个方法。五度标记法来勒汉语族言话、苗瑶语、侗台语搭南亚语调查里向大量使用，来勒描写其他言话个辰光也有影响。

## 外部链接
*五度制調值標記法
*注音.拼音.國際音標的聲調符號比較以及對應到的音高
上海公共租界工部局

**上海公共租界工部局**（，缩写：SMC）是上海公共租界里向个最高行政当局。1854年7月11号，按照新修订个《上海土地章程》（），上海租地人会选举产生头一届工部局。1943年，汪精卫政府接收上海公共租界，工部局停止运作。

## 参考文献

## 参见
* 上海公共租界
* 上海法租界公董局
* 上海城厢内外总工程局
* 上海工部局乐队
* 工部局
畲语

**畲语**是广东省莲花山区、罗浮山区个博罗、增城、惠东、海丰4县畲族用个言话，是畲族个本民族言话，属于苗瑶语系苗语支，现在仅有中国广东省个极少数自称“活聂”[hɔ22 ne42]个畲族人来勒用。畲语呒没文字。

## 参考
密钥

密码学里向，**密钥**（key）指个是用来完成加密、解密、完整性验证等密码学应用个秘密信息。虽然密码实际上好做密钥，“密钥”搭“密码”弗一样。
迷宮飯

**迷宮飯**（）是九井諒子創作嗰日本漫畫作品，2014年開始勒《Harta》連載，2023年9月15號完結，全97話。故事講嗰是冒險者萊歐斯幫夥伴嗰冒險，取用魔物做飯嗰經歷。

2022年8月9號，官方勒第12卷書套浪宣布《迷宮飯》改編成電視動畫，製作公司是TRIGGER，2024年1月播出。

## 参考

## 外部链接
* 
*
韩悳洙

**韩悳洙**（，）），貤翻译成**韩惪洙**、**韩德洙**，生勒全罗北道全州府。1990年代开始，他来勒金泳三政府做生活，金大中政府、卢武铉政府搭李明博政府侪重用伊，做过经济搭对外通商范畴个长官。2007年，伊当仔卢武铉政府个阿末一届总理，主导签订初版《韩美自由贸易协定》。2009年到2012年，伊是韩国驻美大使，推动两国自贸协定正式生效。2022年4月份，总统尹锡悦提名伊做国务总理，5月20号，国会通过。2024年12月14号，韩国国会对总统尹锡悦第二趟弹劾动议案进行表决，204票赞成通过箇项议案，国务总理韩悳洙作为第一顺位代行总统职权。

## 参考
水头

**水头**，貤叫**扬程**，是单位重量液体通过泵获得个能量，近似是泵出口搭入口个压力差。水头用**H**表示，单位米（m）。泵个压力用P表示，箇末有关系式：
:H = \frac {\ P} {\rho*g}
新妇

**新妇**，貤叫**儿新妇**、**新娘子**，吴语里向是儿子个老婆个意思。

## 参见
* 女婿
* 养新妇
澳门回归

**澳门回归**，貤叫**澳门政权移交**（）、**九九回归**、**澳门治权移交**、**澳门主权移交**，指个是1999年12月20号中华人民共和国政府恢复行使澳门主权，成立澳门特别行政区政府，葡萄牙共和国政府结束对澳门管治个一系列事体，象征葡萄牙来勒澳门个殖民统治结束，象征葡萄牙正式结束伊殖民国家个身份。
胜利女神：妮姬

《**胜利女神：妮姬**》（，**NIKKE**）是韩国公司做个一款Android、iOS雙平台手機遊戲，后续还推出Windows电脑端版本，集合射击、养成、收集角色等游戏元素，特点是美少女背身射击。2022年11月4号，NIKKE开始正式营运。

## 参考

## 外部链接
*官方網站
**韓文版 
**日文版 
**英文版 
**中文版 ）
蛋仔派对

《**蛋仔派对**》是网易开发个休闲競速大逃杀游戏，2021年2月6号经过初次封闭测试后完成4轮测试，2022年5月27号登陆Android、iOS平台来勒中国大陆地区上线，後些来来勒海外上线。2024年11月15号，蛋仔派对任天堂Switch版本正式来勒Nintendo Switch開放下載。伊采用个是基于抽卡个基本免费搭道具收费制。游戏基于跑酷、畔野猫、狼人杀咾啥机制，开发仔多种游戏模式。游戏允许玩家进行联机对战，设置多种交互道具来互动。

## 参考

## 外部链接
*
绿之丘

**绿之丘**是中华人民共和国上海市杨浦区杨浦滨江个建筑，由同济大学建筑设计研究院（集团）有限公司/原作设计工作室设计，上海杨浦滨江投资开发有限公司开发，面积17500平方米（貤有讲地上面积13000平方米，绿化面积6800平方米，垂直绿化面积1800平方米），2019年竣工。前身是宁国路码头附近1920年造好个怡和冷库，1990年代变成烟草公司机修仓库。2016年3月份开始改造。烟草公司机修仓库原建筑高度30米，共6层，总建筑面积24000平方米，經過改造削減形成現在个绿之丘。

## 参考
纳木维基

**纳木维基**（、、）是服务器来勒巴拉圭个韩语网络百科全书，2015年4月17号成立，根据知识共享署名-非商业性-相同方式共享2.0韩国（CC BY-NC-SA 2.0 KR许可）个方式進行许可

帮韩语維基百科弗一样，箇只网站个自我定位並弗是严格意义浪个百科全書，允許編輯弗带來源。納木維基已经成为韩国所有维基系统里向编辑量顶高个网络百科全书。

## 历史
2015年4月11号，因为梨俱吠陀维基个部分文件存在侵权问题，畀侵权的个用户同网站所有者方面吵起来哉，随后网站瘫痪，导致交关用户离开梨俱吠陀维基。2015年4月17号，納木維基成立，拿梨俱吠陀维基个条目拷贝过去。2016年5月份，納木維基拿服务器管理权转交畀勒巴拉圭开个公司Umanle S.R.L.。

## 参考

## 参见
* 韓語維基百科
* 梨俱吠陀维基

## 外部链接
* 
** 英文版
** 日文版
小人调钞票丑闻

**“小人调钞票”丑闻**（）指嗰是宾夕法尼亚州卢泽恩县（宾夕法尼亚州）威尔克斯巴里民事诉讼法院嗰两名法官來勒判决里向吃回扣嗰丑闻。2008年，法官帮吃私人牢监公司嗰回扣，重判青少年，提高賓夕法尼亞州儿童保育營利性拘留中心个入住率。就算被告小人只是嘲校长箇种小唻一咪咪个轻罪，法官恰瓦雷拉还是延长上千少年个拘留辰光。

2009年，法官拒绝最初嗰认罪协议，联邦大陪审团提起48项指控。2010年，科纳汉承认一项共谋敲诈勒索罪，判仔进联邦监牢17年半。恰瓦雷拉来勒第二年受审，39项指控中有12项成立，判仔进坐28年个联邦牢监。

## 参考
杨浦滨江地区

**杨浦滨江地区**，指个是中華人民共和國上海市楊浦區个黃浦江沿岸，楊浦區境内个黃浦江岸线总长约15.5公里，总面积12.93平方公里。境內有杨树浦水厂、杨树浦发电厂、杨树浦煤气厂、秦皇岛路世博水门、渔人码头、上海国际时尚中心咾啥个標志性地點。杨浦滨江南段岸线保留个历史建筑一拢总24处66幢，总建筑面积达26.2万平方米，有中国第一家机器造纸厂、第一座机器棉纺织厂、第一座陆上水厂、最早个煤气供热工厂、远东最大个火力发电厂、最早个外商纱厂、拥有最多船坞个修船厂、最早个民营船厂。

## 历史
杨浦滨江原先是工业区，有弗少工厂、仓库、码头。20世纪八九十年代，杨浦滨江个工厂逐步关停，當局開始拿杨浦滨江改造成亲水空间、商务空间。

2010年，杨浦区规土局帮上海市城市规划设计研究院正式启动杨浦滨江南段地区城市设计。2013年8月份，上海市政府批复同意設計方案。2016年7月份，怀德路到丹东路轮渡个550米公共岸线示范段向公众开放，是头一段貫通个杨浦滨江沿岸公共空间。2017年10月份，杨浦大桥以西到秦皇岛路码头约2.8公里个沿江岸线贯通。2019年9月，杨浦大桥以东2.7公里公共空间貫通，杨浦滨江5.5公里个跑步道、骑行道、漫步道全部打通。

## 参考
斐波那契数

**斐波那契数**（意大利语：Numero di Fibonacci），貤翻译成**菲波拿契数**、**菲波那西数**、**斐波那契数**、**黄金分割数**，是意大利数学家斐波那契来勒伊个书《算盘书》里向提出个。数学浪向，斐波那契数用递归个方式来定义：
*F_0=0
*F_1=1
*F_n = F_{n-1}+ F_{n-2}（n\geqq 2）

用文字来讲，就是斐波那契数列由0搭1开始，后头个斐波那契数就是前两個数相加得出个。排了一道就叫斐波那契数列。
上海市立图书馆

**上海市立图书馆**，是中华民国早年上海特别市政府设立个上海第一家公立图书馆，1931年设勒上海文庙里向，1936年搬到江湾新址（现在杨浦区长海路366号）。1949年6月以后变成上海市人民图书馆，阿末拆分成各区级图书馆。现在原上海市立图书馆变成杨浦区图书馆新馆，2018年10月1号开馆。

## 参考

## 参见
*大上海计划
*卢湾区图书馆
*上海图书馆
*上海市立博物馆

## 外部链接

*杨浦图书馆
中国地方志数据库

**中国地方志数据库**是一只收集中国地方志个网络数据库，2019年4月19号上线，对公众免费开放。上线个辰光，箇只数据库收录31483册、82735卷地方志书籍，覆盖中国大陆31只省级行政区搭仔澳门、台灣。箇只数据库由华中师范大学中国农村研究院搭华中师范大学政治科学高等研究院建设。截止2019年11月，网站个点击量超过136万次。

## 参考来源

## 外部链接
*
头桥街道（上海市）

**头桥街道**来勒上海市奉贤区，是从奉城镇里向重新设立个街道，2024年7月26号成立。

## 历史
头桥箇块地方，老底子叫伊“**头梁**”。元朝后期，当地出现集镇，因为集镇西面个部桥叫“头桥”，故咾叫箇只名字。

1949年10月份，设头桥乡。1959年，改设人民公社。改革开放以後，重新设立**头桥乡**。1994年撤乡设镇，改成**头桥镇**。2003年，撤销头桥镇、原奉城镇，设立奉城镇。

2019年10月份，奉贤区人民政府设立城投企业**上海头桥发展（集团）有限公司**。2020年1月份，头桥集团开始参与原头桥镇地区个治理，头桥地区实际上已经完全从奉城镇独立出去哉。

2024年1月份，头桥街道开始筹备。2024年7月份，根据《上海市人民政府关于同意设立奉贤区头桥街道办事处的批复》（沪府〔2024〕42号），恢复设立奉贤区头桥街道办事处。行政区域范围东到四团镇小荡村、大桥村、长堰村村界，南到奉城镇洪东村、洪西村、白衣聚村、北门村、八字村、路口村村界，西到青村镇西吴村搭金汇镇梁典村、资福村、墩头村村界，北到界河港，街道办事处驻地来勒头桥中路105弄18号。

## 行政区划
头桥街道下头有11个村委会、2个居委会：

头桥第一居委会、头桥第二居委会、蔡家桥村、东新市村、北宋村、南宋村、二桥村、冯家村、戴家村、分水墩村、红旗村、陆家桥村、幸福村

## 参考
日内瓦大学

**日内瓦大学**（，缩写）是瑞士个一所州立大学，垃拉瑞士法语区日内瓦，前身是1559年约翰·加尔文建立个**日内瓦学院**（），1873年建立医学系以后正式改名叫大学。现在伊有9只学院，是瑞士个综合大学。

## 外部链接
* 日内瓦大学官方网站
万岁桥（余杭区）

**万岁桥**来勒中国浙江省杭州市余杭区良渚街道大陆村薛家坝自然村西，是一座三孔石梁桥，东西向个，上跨芦树漾，明正德三年（1508）造个，2015年列入杭州市市级文物保护点。桥个柱子浪有“大明正德戊辰陈母袁氏重建”个题记。

## 参考文献
干炸响铃

**干炸响铃**，是道杭帮菜，用百叶做成响铃卷，卷点猪肉末进去，厾进油锅里向去炸就有得。吃个辰光蘸调料。

1956年，杭州市工人文化宫举办饮食博览会，评委从各大餐馆选送个200多只菜里向选出36道杭州名菜，经浙江省人民政府认定发布，干炸响铃入选。

## 参考
杭帮菜

**杭帮菜**指个是来勒杭州发源兴盛个菜。杭州菜系是中国八大菜系之一——浙菜里向主要个一支，1980年代末开始逐渐形成独立个菜系。杭帮菜讲究原汁原味，选料精细，兼顾时令，行厨有序，造型精致，多元创新，色、香、味俱全。杭帮菜主要是咸味道个，带眼甜味道，没上海菜介厚重，没苏州菜介甜，“清淡”是杭帮菜主要特点。

## 历史
2012年3月20号，中国杭帮菜博物馆（凤凰山路9号）正式开馆，总建筑面积13000平方米，集杭帮菜展示、体验、培训、经营，有专业展陈馆、钱塘厨房、杭州味道、东坡阁四大区域。

2016年9月4号夜里向，2016年二十国集团杭州峰会欢迎晚宴来勒西子宾馆举行，当天个晚宴提供个菜主要是杭帮菜，有松子鳜鱼、龙井虾仁、东坡牛排咾啥个。

## 参考
上海市政工程设计研究总院

**上海市政工程设计研究总院（集团）有限公司**（，SMEDI），简称**上海市政设计集团**、**上海市政设计院**、**上海市政设计研究院**、**上海市政工程设计研究院**，是中华人民共和国上海市杨浦区一家城市基础设施设计咨询公司，1954年成立。2003年，从事业单位改制成企业。2004年划畀上海市国资委。2010年9月份，公司成为上海建工集团个子公司。

## 参考
上海院士风采馆

**上海院士风采馆**来勒上海市杨浦区国顺东路369号，是中国头一家主题是展现两院院士个展览馆，2006年1月7号开馆，建筑面积2200平方米，展厅面积1200平方米。

上海院士风采馆个外形设计为一本翻开的书，馆名由中国工程院院长徐匡迪写个，中国科学院院长路甬祥帮院士馆作题词。展馆展现来勒上海工作生活个220多位院士个风采，分别有序厅、奋斗与辉煌、梦想与追求、使命与荣耀、开拓与创新、尾厅六只展厅，是全国科普教育基地、上海市科普教育基地、上海市爱国主义教育基地。

## 画廊

File:上海院士风采馆（徐匡迪题字）.jpg|上海院士风采馆（徐匡迪题字）
File:上海院士风采馆两院院士发展历程.jpg|上海院士风采馆


## 参考
云闪付

**云闪付**（）是中国人民银行指导，中国银联联合各商业银行、支付机构等产业各方共同推出个中国银行业统一移动支付应用程序，2017年12月11号推出，拿旧个云闪付应用程序帮银联钱包合并出来个。

## 参见
* 中国银联、闪付
* 聚易用、聚易用+
* 同行：Boc pay（中國銀行（香港）電子支付錢包）
* 竞争对手：微信支付、支付宝、度小满支付（原百度钱包）、PayPal

## 参考资料

## 外部链接
* 中国银联介绍页 
* 银联国际介绍页 
* 港澳版介绍页
闪付

**闪付**（Quick Pass）是中国银联推出个依托PBOC/UICC芯片卡技术个非接触式消费品牌，支持拍卡或插卡消费。消费余额或额度个辰光来勒一定条件下头好免输密码、免签名。支持闪付个银行卡来勒卡面上标有EMV统一个射频标识。2018年以前采用红颜色“Quick Pass”标识个银行卡也大量流通。

联机闪付个“小额免密免签”功能默认开启，一开始上限是300元/笔，2018年6月份涨到1000元/笔。

## 参见
* 中国银联、云闪付

## 参考
草鞋山遗址

**草鞋山遗址**来勒中国江苏省苏州市苏州工业园区唯亭街道，是新石器时代遗址，1995年列入江苏省文物保护单位，2013年成为第七批全国重点文物保护单位。

6000多年前个新石器时代，唯亭镇北阳澄湖畔个草鞋山就有人住哉，箇只遗址证明长江中下游个太湖流域也是中国古代文明个一只起源地。箇只遗址1956年发现，1972到1973年进行发掘，发现已炭化个稻谷、纺织品碎片搭交关磨光个石器、骨器、陶器、玉器咾啥个。

## 参考
凤城新村

**凤城新村**是中華人民共和國上海市杨浦区一個工人新村，分别有凤城一村、凤城二村、凤城三村、凤城四村、凤城五村、凤城六村。凤城新村个名字从凤城路来个。伊西到江浦路，东到凤城路，南到控江路，北到中山北二路。凤城新村里向个凤城一村帮凤城二村是1952年造个。历史浪有凤城新村街道，后来凤城新村街道帮控江新村街道合并成控江路街道哉。

## 参考
上海国歌展示馆

**上海国歌展示馆**来勒2009年9月25号落成开放，来勒上海市杨浦区荆州路151号，国歌纪念广场西南面，建筑面积1450平方米，包括国歌诞生厅、国歌纪念厅、国歌震撼厅等几個展区。

## 历史
荆州路405号来勒1930年代是电通影业公司个所在地。箇家公司拍个电影《风云儿女》里向个插曲《义勇军进行曲》就算後些来个《中华人民共和国国歌》。1935年，箇家公司因为“赤色宣传”畀国民政府取缔。21世纪初，箇埭开了只2.7万平方米大个圆形个国歌纪念广场，模拟唱片个造型。广场上个雕塑表现五星红旗搭军号。

2011年，伊成为杨浦区文物保护单位。2022年，上海国歌展示馆成为全国学雷锋活动示范点。

## 参考
黄浦码头

**黄浦码头**是中华人民共和国上海市杨浦区秦皇岛路32号个一座废弃码头，1900年代，南满洲铁道来勒箇埭起码头造仓库，1911年正式营业。1910年代末，交关人从黃浦碼頭出發去法國勤工俭学1920年代，码头转让畀大连汽船。1934年，黄浦码头从方木码头改造成水泥码头。淞沪会战，日军个军舰停勒箇埭。抗日战争结束以后，海关接管黄浦码头，交畀中央信托局经营。中华人民共和国成立以后，黄浦码头划拨畀上海港务局第三装卸区，后来又算上海港务局汇山装卸公司个。2010年世博会期间，黄浦码头一度开放，是去世博园区个码头之一ref>。2022年9月份，伊成为第三批杨浦区文物保护单位。

## 参考
三林体育中心

**三林体育中心**，老底子是**浦东棒垒球场**、**上海康贝棒垒球场**，来勒上海市浦东新区云莲路201号，1996年8月份造好，当时伊个辰光球场里向有1片垒球场1片棒球场，还有训练场。1998年8月份，球场由康贝上海有限公司托管以后，改叫**浦东康贝棒垒球中心**，增添篮球场、乒乓室、桌球室咾啥个体育设施。浦东棒垒球场曾承办中华人民共和国第八届运动会个棒垒球比赛，还先后举办第七届亚洲女子垒球锦标赛、全国棒球锦标赛、上海国际垒球邀请赛、全国棒球联赛等赛事。2004年，中国棒球联赛也来勒箇块比赛场举行。

康贝棒球场来勒2008年畀拆脱，后些来改造成三林体育中心。改造后个三林体育中心总占地面积约54930平方米、总建筑面积约70498平方米，有7层楼个综合训练馆、带两块专业冰面个多功能体育馆“飞扬冰上运动中心”、游泳馆、部分体育配套用房、地下停车库、室外健身步道、室外篮球场、室外足球场、市民健身苑点咾啥个设施。2017-18赛季，北京昆仑鸿星冰球队曾拿自家来勒KHL里向个主场设置勒三林体育中心，此外，2016-17赛季，昆仑鸿星也拿主场摆勒箇埭长达三只号头。2018年10月30号，三林体育中心全面对外开放。

## 参考
2024年上海地铁11号线履带吊撞击事故

2024年12月22号上半天7点56分，一台履带吊车意外转进上海轨道交通11号线南翔站到陈翔公路站区间个轨道浪，帮路过个列车碰勒一道。事故里向呒没人受伤，必过地铁个接触网受损严重，弗得弗停运。事故区间经过抢修，列车两只方向分别来勒当天夜里向21点30分左右帮22点50分左右恢复运营。

## 背景
### 11号线

上海轨道交通11号线是上海地铁个一条地铁线，全长82公里，曾是世界顶长个地铁线路，是嘉定、安亭等区域去上海个唯一地铁线路。

### 沪嘉-嘉闵联络线

沪嘉高速-嘉闵高架联络线新建工程是沪嘉高速改造工程个一部分，主线全长1.037公里，是高架快速路。工程沿咾真南路设置，西端有T形立交接嘉闵高架路，东端是T形立交接沪嘉高速。涉事个工程点位属2标，是东端立交北向西（NW）右转匝道，帮11号线并列设置。事故发生前，2标现场来勒当年7月份成功完成11号线正上方高架梁个吊装，用个是“钢梁分段运输至施工现场、现场搭设胎架组拼、整体起吊安装就位”个施工方案。现场有两台吊车参与施工，一台是400吨个履带吊，另外一台是130吨个汽吊。箇只工程由上海城投公路负责建设，施工单位是上海建工集团，监理单位是上海市市政工程管理咨询有限公司。

## 事故经过
上午7时56分，11073号列车经过事发区段开去陈翔公路站个辰光帮吊车撞勒一道，车窗玻璃碎脱，弗得弗停勒区间里向；涉事吊车畀水泥块压扑勒现场。事件造成线路个接触网断脱，护墙敲开一段约5米个豁口。事发以后，因为停电，车门也打弗开，救援人员打开门以后组织乘客沿咾高架走到陈翔公路站。

运营方拿11号线运营区间调整成嘉定北站到马陆站、花桥站到马陆站、武威路站到迪士尼站三段。久事公交帮嘉定公交一道开仔五条短驳线，分别从安亭站、嘉定北站、嘉定新城站、陈翔公路站、南翔站始发，直达武威路站。约莫14点50分，事故列车畀工程车拖离现场。申通地铁一开始表示事故区段受损严重，有可能会得影响第二天早高峰。必过经过抢修，去迪士尼站方向来勒当天夜里向21点30分左右就恢复运营哉，去嘉定方向列车也来勒22点50分左右恢复运营。

## 调查
事故发生以后，应急管理部立时三刻联系上海市应急管理局、消防救援总队搭仔事故现场，指挥救援工作，要求上海市相关行业开展安全检查。上海市提级调查箇桩事故。

2025年4月份，事故调查报告公布。调查报告里向确认，发生事故个箱梁吊装作业是双机协同作业，一台是320吨履带起重机，另外一台是260吨履带起重机。事故原因是施工单位违规改变原定计划里向260吨起重机个型号搭仔作业位置，外加水平度超标、实际载荷超载；320吨起重机、260吨起重机缺乏配合，导致260吨起重机个侧向力超标。报告同时披露事发工地吊装管理存在一系列问题，比方讲起重机重新安装以后长期弗验收、长期弗签发吊装令、钢丝绳验收保养管理混乱、项目经理长期弗在岗、临近施工前呒没通知轨交方面咾啥个问题。

## 参考
上海煤气公司杨树浦工场旧址

**煤气公司杨树浦工场旧址**，貤叫**杨树浦煤气厂**，来勒上海市杨浦区定海路街道杨树浦路2524号。

煤气公司杨树浦工场是1932至1934年造个。1999年，杨树浦煤气厂停产。

2004年，煤气公司杨树浦工场成为杨浦区文物保护单位。2014年4月4号，煤气公司杨树浦工场旧址成为第八批上海市文物保护单位，现在还挺三层楼个办公楼搭高级职员住宅。

## 参考
隆昌公寓

**隆昌公寓**，老底子是**隆昌路警察公寓**、**上海市杨浦区公安分局职工宿舍**，是中国上海市杨浦区隆昌路362号个民居建筑，上海市优秀历史建筑。隆昌公寓1933年造好个，一开始是格蘭路巡捕房个北部院落，是警员个宿舍，后来变成民房。公寓个“回”字形建筑设计帮电影《功夫》里向个“猪笼城寨”、滑稽戏《七十二家房客》里向个民房长唻差弗多嘛，引起网民个关注讨论。
裕丰纱厂旧址

**裕丰纱厂旧址**是中华人民共和国上海市杨浦区个一组历史建筑，来勒杨树浦路2866号，西面是杨树浦发电厂，南面是黄浦江，东面是定海路桥，帮复兴岛隔开条运河。裕丰纱厂旧址是上海市留存顶完整、规模顶大个锯齿形厂房建筑群。自从20世纪造好以来，箇只房子一直是棉纺厂个厂区，一脚用到2007年**国棉十七厂**停产。2009年以后，厂房畀改造成**上海国际时尚中心**，成为购物街区帮时尚园区。

## 历史
1914年，日本个东洋纺织株式会社决定来勒上海造工厂，由平野勇造设计，1921年开始施工。1922年，厂长办公楼帮第一工场落成，有纱锭24000枚；1924年，第二工场落成；1930年，第三工场落成；1932年，第四工场落成；1935年，第五工场、第六工场落成。1935年6月份，工厂独立成**裕丰纺织株式会社**（），通称**裕丰纱厂**，占地面积约12万平方米，建筑面积约14.8万平方米，有纱锭191400枚、线锭49648枚、织机2996台。1942年，裕丰纱厂从东洋纺织株式会社接受35105枚毛纺锭，兼做毛纺业务。1943年，裕丰纱厂拿厂里向个部分机器拆成废铁，捐畀日军。1944年10月份到1945年7月份，盟军空袭裕丰纱厂三趟，趟趟侪组织修复，重新投入生产。

日本投降后，裕丰纱厂作为敌产畀国民政府经济部接收。裕丰纱厂逐步恢复生产，有纱锭117860枚、线锭24432枚、织机2822台。1945年12月4号，中国纺织建设公司成立，裕丰纱厂来勒第二年1月份划到箇家公司下头经营。1946年3月份，裕丰纱厂改名**中国纺织建设公司上海第十七棉纺织厂**，简称**上棉十七厂**。1949年5月27号，上海解放；两天以后，上海市军管会轻工业处接管中国纺织建设公司，工厂改名叫**国营上海第十七棉纺织厂**，简称国棉十七厂。箇辰光，工厂有纱锭97000多枚、线锭20000多枚、织机2700台、职工5500名。

1951年开始，国棉十七厂个毛纺设备畀清河制呢厂、上海第二毛纺厂、上海第三毛纺厂接收。朝鲜战争爆发，国棉十七厂向中国人民志愿军捐仔32.5万人民币，是伊个辰光捐款顶多个上海国有企业。1953年，国棉十七厂接收国棉二十七厂个纱锭，进一步扩大生产规模。1960年，国棉十七厂有纱锭140676枚、线锭20752枚、织机2784台、职工7805名。

“文化大革命”个辰光，国棉十七厂是中共中央副主席王洪文个发迹地，也是上海工人造反派个发源地。王洪文升任中共中央副主席以后，伊来勒国棉十七厂个办公室完全保留原貌，就连办公桌玻璃板下头压勒个选民证也没动过。1970年代初期，国棉十七厂帮王洪文个办公室成为“革命的圣地”，工人造反派就来勒箇埭参观，接受“革命历史教育”。

改革开放以后，国棉十七厂个职工数量上万唻。为咾顺应“退二进三”个口号，国棉十七厂个母公司上海纺织集团开始大规模调整搭仔战略转型，减员、压锭。1999年9月份，工厂厂房作为“裕丰纱厂”成为第三批上海市优秀历史建筑。2007年3月份，国棉十七厂停产，厂内设备搬去江苏大丰市，成为上海纺织（集团）大丰纺织有限公司个组建基础。

为咾顺应上海市发展“时尚之都”个目标，上海纺织集团决定拿工厂旧址改造成一只好跟国际时尚业界互动对接个地标搭仔营运承载基地。2009年，**上海国际时尚中心——国棉十七厂改造**项目正式立项，由夏邦杰建筑设计咨询（上海）有限公司负责规划设计。2010年5月份，上海国际时尚中心一期项目完工，对外开放。2011年6月份，上海国际时尚中心二期项目完工。2012年3月份，上海国际时尚中心一、二期整体开放。2014年4月4号，工厂厂房作为“**裕丰纺织株式会社旧址**”，成为第八批上海市文物保护单位。2024年10月22日，工厂厂房作为**上海第十七棉纺织总厂** ，成为第六批国家工业遗产。 

## 现况
现在个上海国际时尚中心是只购物街区搭仔时尚园区，是东方国际集团个，国家4A级旅游景区。上海国际时尚中心建筑面积约14.3万平方米，占地面积约12.08万平方米。园区里向好分成时尚会所、多功能秀场、时尚精品仓、娱乐餐饮区、创意办公区、设计师工作站六只板块。当中，多功能秀场板块号称是中国乃至亚洲设施顶完备、配套顶齐全个专业秀场。

## 建筑

裕丰纱厂旧址畀杨树浦路分成南、北两只部分：南区个建筑有1号楼（厂长办公楼）、3号楼（第一工场）、5号楼（第二工场）、6号楼（第三工场）、4号楼（第四工场）咾啥个；北区个建筑有7号楼咾啥个。

南区个厂长办公楼帮四个厂房是1922年到1934年造个，采用锯齿形屋顶。箇些房子里向，除开顶早造好个1号楼帮3号楼用个是砖木结构，挺下来三栋厂房用个侪是钢柱钢架。南区个厂房高大通透，墙顶是联排大型气窗，帮厂房锯齿形个屋顶相搭，满足工厂车间个采光、通风、散热需求。

北区个厂房7号楼是1935年造个，是两层楼个封闭式厂房。7号楼底部个纺纱间用个是钢筋混凝土框架结构，顶部个织布间用个是钢柱钢桁架结构。车间里向个管道侪囥勒天花板里向搭地底下头。屋顶个结构比较特殊：屋面铺钢筋混凝土预制板，高头开个是多只采光个小天窗，天窗有磨砂玻璃。7号楼车间个采光、通风、温度、湿度侪是人工控制个，是全中国第一只采用空气调节系统个二层楼厂房。 

## 参考
桁架（工程）

**桁架**（）是只建筑工程名词，指个是只由二力元件组成个，组装以后像只单一物事个结构。

## 参考
马格德堡圣诞市场车辆冲撞袭击事件

当地辰光2024年12月20号夜里向，来勒德国萨克森-安哈尔特州马格德堡，一名50岁来自沙特阿拉伯个医生开仔部宝马汽车冲进当地个圣诞市场发动袭击，已造成5人死脱，235人受伤(当中41人重伤)。德国总理奥拉夫·朔尔茨对箇桩事体表示震惊。

## 背景

马格德堡是德国萨克森-安哈尔特州个首府，每年来勒市政厅搭大型商场附近侪会得举办圣诞市场。

过去，圣诞市场是车子撞个目标多埭哉。德国联邦内政及国土部个部长南希·费泽来勒2024年11月份表示，虽然目前对圣诞市场还呒没啥具体个威胁，还是要保持高度警惕。

箇趟袭击發生勒柏林圣诞市场卡车袭击8周年紀念日个第二天。2016年个伊桩事体是伊斯蘭國發動个，12人死脱、56人受伤。两个礼拜前，一名伊拉克男子刚刚因为涉嫌策划针对巴伐利亚奧格斯堡圣诞市场个袭击畀捉脱。

## 袭击

当地辰光2024年12月20号夜里向7點4分，一部黑颜色个BMW车子高速冲进马格德堡圣诞市场。箇部车子是袭击前租个。警方表示，箇部车子撞上人以后至少还开仔400米。警察後些来来勒附近个电车站拿袭击个人捉脱。

事件發生後，现场呒没受伤个民众立时三刻帮救伤人，现场鸡飞狗跳、血跡斑斑，伤人裹勒急救毯生怕冻出毛病唻。萨克森-安哈尔特州政府發言人表示，箇邪气有可能是一桩袭击。警察来勒肇事车浪發現件行李，立时三刻封鎖现场，怀疑是爆炸裝置，後些来证实並弗是。

## 伤亡

根据德国公共广播公司西德广播公司搭北德广播公司箇通报，5人死脱、包括一名9岁箇小囡，41人重伤，目前共约200人受伤，当中至少20人畀送去马格德堡大学医院接受治疗。12月23号，當局表示受伤人数有235人。

## 嫌疑人

案發後弗久，嫌疑人来勒附近畀捉脱。根据萨克森-安哈尔特州州长赖纳·哈泽洛夫（基民盟）、萨克森-安哈尔特州內政部長（基民盟）帮《世界报》、《明镜周刊》个消息，嫌疑人是50岁个沙特阿拉伯籍医生塔利布·阿卜杜勒穆赫辛（Taleb Al-Abdulmohsen），住勒萨尔茨兰县首府贝恩堡，曾来勒當地一家牢监做心理学家帮精神科医生。阿卜杜勒穆赫辛是2006年3月份移居德国个，同年7月份获得难民资格，有永久居留权。

新闻里向讲，沙特阿拉伯来勒事体發生前曾向德国安全部门發出三趟警告。嫌疑人也因为涉及恐怖主義帮人口贩卖咾啥个罪名畀沙特阿拉伯方面通缉，涉嫌帮忙从沙特阿拉伯帮海湾国家向欧盟转卖人口。虽然沙特阿拉伯提出引渡要求，德国还是来勒2006年畀伊批仔政治庇护，理由是担心伊畀遣返沙特以後个安全搭权力，还以沙特阿拉伯缺乏正当法律程序為理由拒绝伊个引渡。

## 参见
* 2016年柏林圣诞市场卡车冲撞袭击事件

## 参考
玉兰饼

**玉兰饼**，无锡地方小吃，清代光绪年间出现个，因为正值玉兰花开个辰光卖，故咾叫玉兰饼。

## 简介
玉兰饼是从江南民间家常做个玉兰花瓣面拖饼发展来个。清道光三十年（1850年），无锡城中迎迓亭孙记糕团店从面塌饼得到启发，拿玉兰花瓣汏清爽以后做成花瓣碎拌入馅头里向，用糯米包起来，摆勒油里煎到两面金黄，叫伊玉兰饼。现在里向还好包菜肉、豆沙、鲜肉、玫瑰、芝麻咾啥个芯子。

## 参考
圣诞市场

**圣诞市场**（），貤叫**圣诞市集**，是一种圣诞节前临时举办个市场，主要出现勒德国、奥地利等德语地区，也出现勒法国、捷克等德国周边国家。市场浪会得露天卖吃个喝个搭应季产品，一般还会得有民俗活动。通常，圣诞市场来勒圣诞节前一只号头开办，圣诞节前结束。

圣诞集市个传统特色包括象征耶稣诞生个马厩，各式各样个姜饼帮香料酒。各地有弗同个本地特色个手工艺品搭纪念品，比方讲孛相幹、书、圣诞树装饰挂件咾啥个。
缉椝中学教学楼

**缉槼中学教学楼**，貤叫**市东中学老教学楼**，是上海市杨浦区一座历史建筑，也是上海市市东中学个前身缉槼中学个教学楼，来勒杨浦区荆州路42号个上海市市东中学校园里向。箇幢教学楼由上海公共租界工部局建设，1914年开工，1915年冬季造好，第二年投用。大楼有三层，建筑面积3149平方米。整体是砖木结构、英式建筑风格，顶部是红瓦尖顶。建筑外立面是清水青砖，嵌有红砖装饰，券柱廊窗帮长方形窗搭配。冬天，教学楼里向有水汀送暖。2004年2月25号，缉槼中学教学楼成为杨浦区登记不可移动文物。

2020年，市东中学来勒1915年原貌个基础浪对老教学楼进行修缮，拿后期加装个现代装饰通通拆脱，恢复礼堂、走廊等标志性室内装饰个历史原貌，2022年10月份完工。修缮以后个大楼是“吕型伟书院”继续用。

## 参考资料

## 外部链接
* 历史名校市东中学百年教学楼修缮实录（施工篇）
上海市市东中学

**上海市市东中学**（**上海市市东实验学校**）是中華人民共和國上海市杨浦区霍山路520号一所公办完全中学，前身是公共租界工部局搭聂缉槼家族来勒1916年创办个**聶中丞華童公學**。箇块地本来是聶雲台个地。学堂刚开办个辰光用个是英国个学制，除开国文课侪用个是英文教材，1936年以後转成中英雙語教學。1937年淞沪会战爆發，学堂搬去上海英租界。1938年开始，学堂是完全中学。1941年改名叫**緝槼中學**，校名是从聶雲台个爷聶緝槼来个。同年，学堂搬回原来个地方。1942年，学堂出现头一位華人校长，之前个校长侪是英國人。1945年，上海市政府接管箇座学堂，改名**上海市立緝槼中學**。1951年改名**上海市市東中學**，现在伊个高中部是杨浦区实验性示范性高中（区重点）。知名校友有費達夫。

2004年2月25号，市东中学里向个缉槼中学教学楼成为杨浦区登记不可移动文物，也是上海市优秀历史建筑。2020年，缉槼中学教学楼开始改造，2022年完工，成为**吕型伟书院**。

## 参考
江湾清真寺

**江湾清真寺**是中华人民共和国上海市杨浦区个清真寺，来勒杨浦区政府路86号，总建筑面积2401.9平方米，地上三层，地下一层。1928年，江苏淮阴籍穆斯林杨永寿拿伊来勒通州路义兴里20号个屋里楼上改成礼拜殿。1937年淞滬會戰爆发，苏北籍穆斯林逃回老家，礼拜停脱。抗日战争胜利以後，先后来勒杨树浦路、保定路等地方开礼拜场所，叫**苏北回教堂**。1953年搭1956年，伊拉拿景星路个四间平房买下来造清真寺。1959年7月份，箇家清真寺帮汾州路清真寺合併，改名叫**沪东清真寺**。1985年，寺房整修，改名叫**景星路清真寺**。2003年3月7号，杨浦区区政府拿景星路清真寺易地重建。2010年6月22号，江湾清真寺来勒政府路重建。

## 参考
永安栈房旧址

**永安栈房旧址**，貤叫**上海永安纺织公司栈房**，来勒中華人民共和國上海市楊浦區杨浦滨江杨树浦路1578号，也叫**双子楼**，是杨浦区64只不可移动文物保护点之一。

1921年（也有讲是1922年6月份个），郭樂、郭顺兄弟创办**永安第一棉纺织厂**，占地面积4万平方米。1930年，廠區里向造仔2间倉庫（一說1921年由英商洋行设计，1922年竣工），叫**永安栈房**。栈房高三层，钢筋水泥结构。1937年，栈房畀日军佔領。1949年，永安第一棉纺织厂由**上海第二十九棉纺织厂**接管。1961年，永安栈房西面一半仓库划畀上海化工厂做原料仓库，东面一半还是上海第二十九棉纺织厂个。1966年，廠區改名叫**上海第二十九棉纺织印染厂**。厂区关脱以後，永安栈房建筑留下来哉。1990年，永安栈房东面只仓库改成上海纺织原料仓库杨浦仓库，再畀上海纺织（集团）有限公司改造成办公楼租出去哉。2015年，杨浦滨江综合开发办公室对伊进行收储修复。2018年6月份，永安栈房旧址西楼畀世界技能组织选定是**世界技能博物馆**（WorldSkills Museum）所在地。2022年9月29号，伊成为第三批杨浦区文物保护单位。2023年11月7号对外开放。东楼则变成个商务印书馆个涵芬楼艺术中心。

## 參考資料

## 外部链接
*
中华人民共和国两院院士制度

中国科学院帮中国工程院合起来叫“两院”；中国科学院院士帮中国工程院院士合起来叫“两院院士”，貤会得直接叫伊拉“院士”。关于中国科学院院士帮中国工程院院士个制度叫**两院院士制度**或者**院士制度**。
虹桥2号航站楼站（市域铁路）

**虹桥2号航站楼站**（工程名**虹桥站**）来勒中国上海市闵行区虹桥枢纽上海虹桥站帮虹桥国际机场2号航站楼当中，是上海市域铁路机场联络线、嘉闵线搭仔示范区线个换乘站，机场联络线、示范区线个始发站。车站贴隔壁就是虹桥综合交通枢纽东交通中心帮铁路上海虹桥站，好换乘多种交通工具，还好换乘附近个地铁2号线、10号线虹桥2号航站楼站。

车站主体结构2010年2月份就完工哉，伊个辰光是磁浮线个预留车站，必过沪杭磁浮项目暂停到现在，故咾一直荒勒伊头。2021年5月份，本站改造工程开工，2024年12月27号跟咾机场联络线一道开通运营。

## 参考
正广和汽水厂

**正广和汽水厂**，是上海市优秀历史建筑之一，来勒上海市杨浦区通北路400号。正广和汽水厂是英国商人来勒1892年造个，1921年搬到现在箇只地方（也有讲是1923年搬厂，1935年完工个）。1930年代，箇只厂是中国顶大个汽水厂，几乎完全控制中国个汽水销售，叫“汽水大王”。抗日战争里向，汽水厂畀日本人占领，厂房损坏严重，呒办法维持生产；战后，汽水厂跟华商建立合作关系，恢复生产。中国共产党控制上海以后，正广和汽水厂来勒1954年7月份由上海市地方工业局代管，改名正广和汽水公司，1966年因文化大革命改名上海汽水厂，1992年（貤有讲是1997年）才恢复原名。汽水厂个产品来勒改革开放初期还有知名度，必过后些来市场占比下降。

厂址里向有一座六层建筑，是公和洋行设计个，花仔白银1.5万两，占地1,321平方米，建筑面积7,000余平方米，高22米，重1.2万吨，现代主义建筑风格，钢筋混凝土框架结构。造好以后是汽水仓库。1996年，建筑畀改成办公楼。2013年，汽水厂地块开发，建筑畀整体顶升，向西北方向平移38米。正广和汽水厂来勒1999年成为第三批上海市优秀历史建筑，2004年成为第一批杨浦区登记不可移动文物。

## 参考
YOUNG剧场

**YOUNG剧场**，本名**杨浦大剧院**，来勒中華人民共和國上海市楊浦區控江路1155号，是座劇院，1996年9月12号开幕，伊个辰光占地面积3400平方米（貤有讲约6000多平方米），建筑面积约10000平方米。2018年2月份，上海市杨浦区文旅局帮上海大剧院签署战略合作框架协议，决定改造杨浦大剧院，改名叫**YOUNG剧场**，由上海大剧院进行运营管理。改造后个剧场总建筑面积约8793平方米，有一只1020座个主剧场搭一只168座个小剧场。YOUNG剧场个YOUNG發音跟杨浦区个“杨”一样。YOUNG剧场从2019年9月份开始造，2021年年底完工，同年11月13号公开亮相，2022年3月份开始试运营。2022年9月2号，YOUNG剧场正式运营。

## 参考
杨浦区体育活动中心

**杨浦区体育活动中心**来勒中華人民共和國上海市楊浦區周家嘴路隆昌路路口，靠近杨浦公园，里向有**杨浦体育场**、**杨浦体育馆**搭仔游泳池、网球场咾啥个场馆。杨浦体育场来勒1953年9月份造好，本名**沪东体育场**，1958年6月份改叫杨浦体育场。杨浦体育馆来勒1990年9月份完工。

## 参考
杨浦公园

**杨浦公园**是中华人民共和国上海市杨浦区一家公园，面积22万平方米，里向有3.2万平方米个愉湖。1958年作为**控江公园**对外开放，弗久改名叫杨浦公园。杨浦公园本来有各式各样个动物，2007年12月份，动物畀送去野生动物园咾啥个单位哉。

## 参考
赛马娘 Pretty Derby 热血喧闹大感谢祭！

是一款从《賽馬娘 Pretty Derby》改编个电子游戏，是好单人或多人孛相个动作休闲游戏，游戏风格是2D像素画，2024年8月30号上市。支持日文版搭繁体中文版。

## 参考

## 外部链接
*
虹桥2号航站楼站

**虹桥2号航站楼站**好表示个是：
*虹桥2号航站楼站（地铁）：上海轨道交通2号线、上海轨道交通10号线车站，2010年启用。
*虹桥2号航站楼站（市域铁路）：上海轨道交通机场联络线、上海轨道交通嘉闵线、上海轨道交通示范区线车站，2024年启用。